16:49 06 İyun 2017 268 dəfə oxunub\nKulis.azın “Oxucu” layihəsinin qonağı neft mühəndisi Şəkər Yusiflidir.\n- Çox erkən yaşlarımdan. Ümumiyyətlə, valideynlərimə inansam, doğulandan bizə kitab oxuyublar. Özümsə oxumağı öyrənəndən kitab oxumuşam.\n- Əsasən hansı kitabları oxuyursuz?\n- İşimə görə indi əsasən neftçıxarma ilə bağlı kitabları oxumalı oluram. Amma ciddi olsam, fantastika və detektivdən başqa hər mövzuda oxuyuram.\n- Müasir yazarlarımızı mütaliə edirsizmi? Kimləri bəyənirsiz?\n- İmkan daxilində müasir yazarları mütaliə edirəm. İşdə də bütün günü kitablayam deyə, fiziki cəhətdən imkan olmur çox bədii kitab oxumağa. Müasir yazarlarımızın əməyini çox qiymətləndirirəm. Onlar əsasən tənqid hədəfi olsalar da, mən məsələyə belə yanaşmıram. Müasir yazarlar bizim indiki və gələcək ədəbiyyatımızı formalaşdırırlar. Kimləri bəyənirəm desəm inciklik yaranar. Bütövlükdə azdır, fraqmentlərlə çoxunu. Məsələn, mən Hacı Hacıyevin təkcə "Şampun" hekayəsini oxumuşdum və çox bəyənmişdim.\n- Kitab insanı zənginləşdirir. Birmənalı olaraq. Dəyişirmi? Bilmirəm. Mən Anarın qəhrəmanlarından ən müxtəlif istiqamətli bir çox şeylər öyrənmişəm, məsələn. Kitabın məni dəyişdiyini bilmirəm. Uzun müddət təsirindən çıxa bilmədiyim kitablar var bir neçə. İmamverdi İsmayılovun, bir povest və ya roman idi, hətta adı belə indi yadımda deyil, ailə başçısını itirmiş bir ana və onun övladları haqqında idi, çox təsir etmişdi mənə. Bernard Şlinkin "Qiraətçi" romanının təsirindən uzun müddət çıxa bilmirdim və s.\n- Evdə kitabxanamız təbii ki var. Saymaq lazımdır, bilmirəm sayını.\nƏsas odur ki, atamın zəngin kitabxanası, saysız-hesabsız kitabları var və mən o mühitdə böyümüşəm.\n- Əsasən rus və Azərbaycan dillərində oxuyuram. Azərbaycan dilinə tərcümələri obyektiv qiymətləndirə bilmirəm. Çünki mən kitabların orijinal dillərini bilmirəm. Məsələn, bizim neft sahəsi üzrə elmi kitabların rus dilindən tərcümələri qətiyyən ürəkaçan deyil. Ancaq ədəbiyyatda, məsələn, Nodar Dumbadzenin "Mən, nənəm, İliko və İllarion", "Ağ bayraqlar" əsərlərinin tərcüməsi görünür çox mükəmməldir ki, mən bu qədər çox sevirəm onları.\n- Daha çox roman oxuyursuz, ya hekayə kitabları?\n- Fərqi yoxdur roman, ya hekayə. Oxumağa başladımsa, bitirirəm.\n- Deyirlər, indi kitab oxunmur, sizcə?\n- Mən düşünmürəm ki, indi kitab oxunmur. Kitab oxumaq ağıllı adamların işidir də (gülür). Cəmiyyətdə bu nisbət necədirsə, elə o qədər də oxuyan var.\n- Belələri çoxdur. İlk ağlıma gələn ən gözəl roman İsmayıl Şıxlının "Dəli Kür"ü, ən gözəl hekayə Anarın "Gürcü familiyası", ən gözəl şeir Vaqif Səmədoğlunun "Sən gələndə" əsərləridir.\n- Sözsüz Vaqif Səmədoğlunu. Məmməd Arazı. Bəlkə də o qədər fərq etməyib oxucular - Cabir Novruz çox səmimi şeirlər müəllifidir. Və dostum Cəlil Cavanşiri. Yəqin indi adı yadıma düşməyən başqaları da var.\n- Erkən gəncliyimdə düşünmüşəm nəsə yazım. Sonra gördüm ki, bu çox çətindir. Beynində yüzlərlə ideya ola bilər, amma bunu bir düzənə qoymaq, buna bir axıcılıq vermək asan deyil. Düşündüm ki, oxumaq daha yaxşıdır.\n- Saytlarda bədii əsərlər oxuyursuz?\n- Bədii əsərləri indi onsuz da əsasən saytlardan oxuyuram. Baxmayaraq ki, biz öz yazarlarımızın istədiyimiz kitablarını alırıq evə.\n- Kitab işıqdır, gözəllikdir, həyatımın önəmli bir hissəsidir.


İnsanları sınama - İmam məHDİ ƏleyhiSSƏlamin həyati\nİmam Museyi-Kazim (əleyhissəlam) buyurmuşdur: “Beşinci oğlum qeybə çəkildikdə dininizi qoruyun, muğayat olun kimsə sizi yolunuzdan çıxarmasın. O, istər-istəməz (məcburiyyət qarşısında) qeybə çəkiləcək. Onda bə’zi mö’minlər öz əqidələrindən dönəcəklər. Allah-taala onu qeybə çəkməklə Öz bəndələrini sınağa çəkir...”17\nİslam rəhbərlərinin sözlərindən belə başa düşülür ki, Allahın İmam Məhdi əleyhissəlamı qeybə çəkməklə bəndələri sınağa çəkməsi Allahın ən çətin sınaqlarından biridir.18 Bu çətinlik isə iki cəhətə görədir:\n1) Qeyb dövrünün özünə görə, yə’ni, qeyb dövrü həddən artıq uzun çəkəcəyindən insanların çoxu buna şəkk edəcək. Bə’ziləri ümumiyyətlə, İmam Məhdi əleyhissəlamın doğulmasında (dünyaya gəlməsində), bə’ziləri isə o Həzrətin ömrünün uzanmasında şəkk edəcək. O Həzrətin İmamətinə sınaqdan çıxmış və əqidəsi möhkəm olan şəxslərdən başqa heç kəs inanmayacaq. Peyğəmbər (səlləllahu əleyhi və alih) buyurduğu geniş bir hədisdə söyləmişdir: “Məhdi (əleyhissəlam) şiə və ardıcıllarının gözündən itəcək, Allah-taala qəlblərini iman üçün ləyaqətli etmiş şəxslərdən başqa heç kəs onun İmamətinə olan əqidəsini qoruyub saxlaya bilməyəcək.”19\n2) İmam Məhdi əleyhissəlamın qeybdə olduğu müddət ərzində adamların dəyişilməsinə səbəb olan, baş vermiş və verəcək çətinliklər, təzyiqlər və gözlənilməz hadisələrə görə; Yə’ni, inam və əqidəni qorumaq, dində sabit qalmaq çətin bir işə çevriləcək və insanların imanı bir sıra çətinliklərlə, təhlükələrlə üzləşəcək.20\nAllah-taala on ikinci İmamı qeybə çəkməklə onu ölümdən qurtarmışdır. Çünki əgər o Həzrət ömrünün ilk günlərindən camaatın arasında olsaydı, onu mütləq öldürəcəkdilər. (Bu barədə kifayət qədər söhbət etmişik). Deməli, o Həzrət münasib vaxtdan qabaq da zühur etsə, yenə həyatı təhlükədə olar, nəticədə öz İlahi vəzifələrini yerinə yetirməyə, cəmiyyəti islah etmək sahəsindəki ali məqsədlərini icra etməyə nail olmaz. İmam Sadiq əleyhissəlamın səhabələrindən olmuş Zürarə deyir: İmam Sadiq (əleyhissəlam) buyurdu: “Gözlənilən İmam qiyam etməzdən qabaq bir müddət gözlərdən itəcək.” Soruşdum ki, nəyə görə? Buyurdu: “Çünki canı təhlükədə olacaq.21 ”\nOn ikinci İmam heç bir rejimi, hətta təqiyyə22 üzündən də olsa belə, rəsmi tanımamış və tanımır. O, heç bir hakimin hökumətini qəbul etmək məcburiyyətində olmayıb və olmayacaq. O, öz vəzifəsinə uyğun olaraq rəftar edir, Allahın dinini mükəmməl şəkildə, çəkinmədən və heç bir bəhanəni qəbul etmədən icra edir. Belə olduqda isə kiminləsə bey’ət etməyə lüzum qalmır. Həsən ibn Fəzzal deyir: “İmam Riza (əleyhissəlam) buyurdu: “Sanki üçüncü oğlumun (İmam Həsən Əskəri əleyhissəlamın) ölümündən sonra öz İmamını axtaran, lakin onu tapa bilməyən şiələrimi görürəm.” Mən dedim: “Nə üçün o, gözlərdən itəcək?” İmam cavab verdi: “Ona görə ki, əlində qılınc qiyam edəcəyi zaman heç kəsə tabe olmasın.”23\nQeyd etdiyimiz kimi İmam Məhdi əleyhissəlamın qeyb dövrü iki hissəyə bölünür: Kiçik qeyb dövrü və böyük qeyb dövrü. Kiçik qeyb dövrü (qısamüddətli qeyb) (İmam Həsən Əskəri əleyhissəlamın şəhadətindən) hicrətin iki yüz altımışıncı ilindən başlayaraq üç yüz iyirmi doqquzuncu ilinə qədər (dördüncü xüsusi naibin vəfatına qədər) davam etmişdir. Bu müddət təxminən altımış doqquz il çəkmişdir.24 Kiçik qeyb dövründə şiələrin əlaqəsi İmamla tamamilə kəsilməmiş, onlar xüsusi şəkildə və çox məhdud şəkildə İmamla əlaqə saxlayırdılar. Bu müddət ərzində müəyyən şəxslər o Həzrətin xüsusi vəkili olmuş, şiələr də onların vasitəsilə öz məsələ və müşkülatını İmamın hüzuruna çatdırıb cavab alırdılar. Bə’zi vaxtlar İmamla görüşə də bilirdilər. Buna görə deyə bilərik ki, İmam Məhdi (əleyhissəlam) bu müddət ərzində həm qeybdə, həm də aşkarda olmuşdur. (Əlbəttə əgər belə demək mümkünsə).\nKiçik qeyb dövrünü şiələri böyük qeyb dövrünə hazırlamaq mərhələsi adlandırmaq olar. Çünki sonrakı mərhələdə şiələrin İmamla əvvəldə olan azacıq əlaqələri də kəsilir, şiələr öz məsələlərində o Həzrətin ümumi vəkillərinə, yə’ni, müctehidlik səlahiyyəti olan və İslam hökmlərinə dərindən bələd olan alimlərə müraciət etməli olurlar. Böyük qeyb dövrü birdən-birə başlasaydı, fikirlərin çaşqınlığına səbəb olar və zehinlər onu qəbul edə bilməzdi. Ancaq əvvəlki İmamların qeyb dövrünə zəmin yaratmaları üçün ağıllı tədbirlərindən əlavə kiçik qeyb dövrünün özü də, yavaş-yavaş zehinləri hazırlayır və bunun ardınca da böyük qeyb dövrü başlayır. Həmçinin, kiçik qeyb dövründə xüsusi vəkillərin o Həzrətlə əlaqədə olması və eləcə də, bə’zi şiələrin bu müddət ərzində o Həzrəti görməyə nail olması, İmam Məhdi əleyhissəlamın doğulmasını və hal-hazırda da yaşaması məsələsini daha da təsdiqlədi.25\n1) Əmirəl-mö’minin Həzrət Əli (əleyhissəlam) buyurmuşdur: “Bizim qeybə çəkiləcək (İmamımızın) iki qeyb dövrü olacaq. Onlardan biri digərindən daha çox olacaq. Onun qeybdə olduğu müddət ərzində onun İmamətinə yalnız imanı möhkəm və mə’rifəti kamil olan şəxslər inanacaq.”26\n2) İmam Baqir (əleyhissəlam) buyurmuşdur: “Qeybə çəkiləcək (İmamın) iki qeyb dövrü olacaq. Bu iki dövrün birində deyəcəklər ki, o ölüb...”27\n3) Əbu Bəsir deyir: İmam Sadiq əleyhissəlama dedim: “İmam Baqir (əleyhissəlam) buyurmuşdur ki, Məhəmməd (səlləllahu əleyhi və alih) nəslinin (qeybə çəkildikdən sonra) qiyam edəcəyi şəxsin iki qeyb dövrü olacaq ki, bunlardan da biri digərindən daha (çox) uzun sürəcək. İmam Sadiq (əleyhissəlam) buyurdu ki, bəli, belədir...”28\n4) İmam Sadiq (əleyhissəlam) buyurmuşdur: “Qiyam edəcək İmamın iki qeyb dövrü olacaq: Biri qısamüddətli, digəri isə uzunmüddətli...”29


Ana səhifə » Qəzetin pdf formatı\t» Bu gün Beynəlxalq Azərbaycan Muğamı və Musiqisi Günüdür\nÖlkəmizdə “Muğam aləmi” Beynəlxalq muğam festivallarının, müsabiqələrin, muğam konsertlərinin, simpoziumların təşkili, “Qarabağ xanəndələri” albomunun buraxılması, “Muğam” jurnalının, “Muğam ensiklopediyası”nın nəşri, müasir texnologiyalara əsaslanan və 8 diskdən ibarət “Azərbaycan muğamı” multimedia toplusunun hazırlanması Heydər Əliyev Fondu, Azərbaycan Mədəniyyət Fondunun bu sahəyə göstərdiyi diqqətə bariz nümunələrdəndir.\nAzərbaycan muğamına yeni bir həyat bəxş edən Mehriban Əliyeva bu bənzərsiz sənət inciləri ilə bağlı fikirlərini belə dilə gətirir: “Biz azərbaycanlılar hamımız, haqlı olaraq, öz doğma muğamlarımızla fəxr edirik. Hər bir azərbaycanlı üçün muğam xüsusi əhəmiyyət daşıyır. Qərblə Şərq arasında, Böyük İpək Yolu üstündə yerləşən Azərbaycan sivilizasiyaların qovuşduğu bir məkanda əsrlər boyu öz mədəniyyətini formalaşdırmışdır. Bəzi dövrlərdə biz müxtəlif imperiyaların daxilində yaşasaq da, dinimiz, milli dəyərlərimiz, dilimiz, mədəniyyətimiz bizi bir xalq kimi, millət kimi qoruyub saxlamışdır. Azərbaycanın zəngin mədəniyyətinin və tarixinin ən gözəl incilərindən biri olan muğam, muğam sənəti bizim milli sərvətimizdir. Muğam Azərbaycan xalqına xas olan ən gözəl xüsusiyyətlərin daşıyıcısıdır. Torpağa, köklərə bağlılıq, vətənpərvərlik, milli ləyaqət hissi, qonaqpərvərlik, xeyirxahlıq, mərhəmət, emosional zənginlik - bütün bu hisslər muğam fəlsəfəsinin əsasındadır. Odur ki, desəm, muğam gözəlliyin və məhəbbətin rəmzidir - səhv etmərəm”.\nBəstəkarlarımız üçün ilham mənbəyi olan muğam, həm də milli musiqi mədəniyyətimizin uğurlarının əsasında durur. Dahi Üzeyir Hacıbəyli “Leyli və Məcnun” operasını muğam üzərində yazıb, Fikrət Əmirov “Şur” və “Kürd-Ovşarı” simfonik muğamları ilə dünya musiqisində simfonik muğam janrının əsasını qoyub. Niyazi, Qara Qarayev, Soltan Hacıbəyov, Cövdət Hacıyev, Aqşin Əlizadə, Arif Məlikov, Firəngiz Əlizadə və digər görkəmli bəstəkarlarımızın yaradıcılığında muğamdan irəli gələn bədii prinsiplər ən müasir kompozisiya texnikası ilə qovuşur. Vaqif Mustafazadə bu janrı caz sənətinə gətirib.


Onlar (Allahın) yaratdığı əkin və davardan Allah üçün pay ayırdılar və öz iddiaları üzrə: “Bu Allahındır, bu da (Allaha) şərik qoşduqlarımızındır!” - dedilər. Bütləri üçün olan hissə Allaha çatmaz, Allah üçün olan hissə isə bütlərə çatardı. Onların verdiyi hökm necə də pisdir! (Ənam surəsi, 136)\n(Ey peyğəmbər!) Bizim sənə bu söylədiklərimiz (məhv olmuş) məmləkətlərin xəbərlərindəndir. Onlardan izi qalanı da var, biçilmiş əkin kimi yox olanı da. (Hud surəsi, 100)\nAllah onun vasitəsilə sizin üçün əkinlər, zeytun, xurma, üzüm və hər cür meyvələrdən yetişdirir. Həqiqətən, bunda təfəkkür edən insanlar üçün dəlillər vardır. (Nəhl surəsi, 11)\nOnlara iki adamı misal ver. Onlardan birinə iki üzüm bağı vermişdik və hər ikisini xurmalıqlarla əhatə edib aralarında da əkin bitirmişdik. (Kəhf surəsi, 32)\nƏkinlər və dəymiş meyvəli xurmalıqlarda? (Şuəra surəsi, 148)\nMəgər onlar, qupquru yerə suyu çatdırıb onunla (torpaqdan) həm heyvanlarının, həm də özlərinin yedikləri əkinləri çıxartdığımızı görmədilərmi? Hələ də (haqqı) görmürlərmi? (Səcdə surəsi, 27)\nMəgər Allahın göydən su endirdiyini, onu yer üzündəki su mənbələrinə axıtdığını, sonra onunla (torpaqdan) müxtəlif növ əkin çıxartdığını görmədinmi?! Sonra o əkin quruyar, sən də onun saraldığını görərsən. Sonra da onu çör-çöpə döndərər. Şübhəsiz ki, bunda ağıl sahibləri üçün ibrət vardır. (Zumər surəsi, 21)\nBeləcə, Allah onları yeyilmiş əkin yarpağı kimi etdi. (Fil surəsi, 5 )


Fədayə Laçının sevgilisi “Qoca” öldürüldü – Rəsmi açıqlama – ASSA news\nPublished on 02 Noyabr 2017 02 Noyabr 2017 by redaktor\nDigər yaralı 1988-ci il təvəllüdlü Əsgərov Anar Azər oğluna dəyən güllə bazu oynağından girib sümüyünü bir neçə yerdən sındırıb. Güllə hazırda onun dirsək oynağı nahiyəsində qalıb. Hazırda xəstəyə baxış keçirilir.\nQeyd edək ki, hüquq-mühafizə orqanlarının keçirdiyi əməliyyat zamanı “Qoca” ləqəbli Etibar Məmmədov və onun yanındakı İlqar Əzimov öldürülüb, A.Əsgərov və Ş.Bəyəlizadə güllə xəsarəti alıb. (Report)\nƏməliyyat zamanı E.Məmmədovla birgə silahlı müqavimət göstərən daha bir nəfər məhv edilib.\nHadisə zamanı daha iki nəfər xəsarət alıb. Bunlar 1988-ci il təvəllüdlü Əsgərov Anar Azər oğlu və 1993-cü il təvəllüdlü Bəyəlizadə Şahmar Şamil oğludur. (Report)\nOktyabrın 23-də Bakıya etap edilən zaman Biləcəri dəmir yolu stansiyasından qaçan “Qoca” ləqəbli Etibar Məmmədovun saxlanılması zamanı atışma baş verib və E.Məmmədov öldürülüb.\nE.Məmmədov və Ə.Ağami Cinayət Məcəlləsinin 304.2.1-ci maddəsi ilə təqsirləndirilən şəxs qismində cəlb olunaraq barələrində həbs qətimkan tədbiri seçilib.\nQeyd edək ki, “Qoca”ın sevgilisi, tanınmış müğənni Məmmədova Fədayə Baris qızı (Fədayə Laçın) oktyabrın 23-də Bakı-Astara-Bakı qatarından qaçan məhbuslara yardım etməkdə təqsirləndirilir.\nPublished in KriminalTagged "Qoca" ləqəbli Etibar Məmmədov\nPrevious Previous post: Məktəb direktorunun etirafı: “YAP-çıyam, amma siyasətdən başım çıxmır”\nNext Next post: “Baku Bus” “protiv” gedən sürücünü işdən qovdu – VİDEO


Acidex ACISEPT DZ 21 - 5 L\nГлавная \_ Məhsulun kataloqu \_ Şəxsi gigiyena \_ Acidex ACISEPT DZ 21 - 5 L\nAcidex Acisept DZ 21 - spirt əsaslı əl üçün dezinfektant. Bu vasitə tibb müəssisələrində və qida sənayesi müəssisələrində (restoran, kafe), ticarət mərkəzlərində, gözəllik salonlarında, spa mərkəzlərində və s. istifadə oluna bilər.\nAcidex Acisept DZ 21 - spirt və dördlü ammonium birləşmələri (QAC) tərkibli, əl dərisinin üzərində daimi ya müvəqqəti məskunlaşmış mikroorqanizmlərlə - bakteriyalarla, göbələklərlə və viruslarla aktiv mübarizə aparan güclü zərərsizləşdirici təsirə malik əl üçün dezinfeksiya vasitəsidir.\nAcidex Acisept DZ 21 xüsusən əllərin gigiyenik və cərrahi dezinfeksiyası üçün yararlıdır və Polar - duru əl üçün sabun kimi yumşaq sabunla istifadə olunur. Tərkibində aromatik və ətir maddələrinin olmaması qidanın xarab olma ehtimalını aradan qaldırır və qida sənayesi müəssisələrində istifadə edilməsinə şərait yaradır.\nAcidex Acisept DZ 21 dezinfektantını istifadə etməzdən əvvəl yumşaq sabunla əlləri yaxşı yumaq lazımdır, Polar - duru əl üçün sabun kimi.\nQablaşdırma: 5 L


Rusiya AŞ PA-nın mövqeyindən narazıdır\nSiyasət 30 Sentyabr 2009 14:24 (UTC+04:00)\nFransa, Strasburq, 30 sentyabr / Trend , müxbir A.Məhərrəmli/\nRusiya Avropa Şurası Parlament Assambleyasındakı (AŞ PA) nümayəndə heyətinin sədri qurumun qəbul etdiyi qətnamədən narazıdır.\n"Əgər bizim səlahiyyətlərimizlə bağlı sanksiya xarakterli bir qərar verilərsə, öz fikirmizi AŞ PA-da ifadə etmək imkanından məhrum etsələr, onda bura gəlməyə lüzum görməyəcəyik. Səs hüququ olmadan AŞ PA-da olmaq mənasızdır", Trend -un məlumatına görə, bu fikirləri çərşənbə günü jurnalistlərə Rusiya nümayəndə heyətinin sədri Konstantin Kosaçev deyib.\nTrend -un arayışı: Gürcüstan Avropa Şurası Parlament Assambleyasının (AŞPA) payız sesiyasında Rusiyanı səsvermə hüququndan məhrum etmək niyyətindədir. Bu məsələnin AŞPA sessiyasının oktyabrın 1-də keçiriləcək iclasında müzakirə olunacağı gözlənilir.\nKosaçev müzakirələr zamanı zalda olmayacağını deyib.\n"Həmkarlaımın əksəriyyəti də zalda olmayacaq. Bununla məsələyə öz münasibətimizi bildirəcəyik. Gürcülərin davam edən təxribatıı Rusyanın yox, AŞ PA-nın problemidir və bunu qurum özü həll etməlidir. Hansısa bir dəyişiklik etmək lazımdır ki, gürcü qonşularımız öz səlahiyyətlərindən sui-istifadə etməsin və hər dəfə Rusiya nümayəndə heyətinin səlahiyyətləri ilə bağlı məsələ AŞ PA-da müzakirəyə çıxarılmasın", - Kosaçev əlavə edib.


Azərbaycan Respublikasının füsunkar guşələrindən biri olan Laçın rayonu ölkəmizin cənub-qərbində, Kiçik Qafqazda yerləşir. Rayonun ərazisi şimaldan Kəlbəcər, cənubdan Qubadlı, şərqdən Xocalı, Şuşa və Xocavənd rayonları, qərbdən isə Ermənistanla həmsərhəddir. Rayonun 1 şəhər, 1 qəsəbə, 125 kəndi vardır. Rayon mərkəzi olan Laçın şəhəri Bakıdan şose yolla 450 km, Xankəndi dəmir yolu stansiyasından isə 60 km məsafədə yerləşir.\nÜmumi sahəsi 1835 km2 olan Laçın rayonu 72 min hektar yaylaq sahəsinə və 34 min hektar zəngin meşə massivinə malikdir. Relyefi dağlıq olan rayonun dəniz səviyyəsindən hündürlüyü 700 metrdən 3600 metr arasında dəyişir. Ən yüksək dağ zirvəsi Qızılboğazın hündürlüyü 3594 metrdir. Bol su ehtiyatlarına malik olan rayonun ərazisindən axan Şəlvə və Minkənd çayları birləşərək Həkəri çayını (uzunluğu 113 km) yaradır ki, bu çay da Araz çayına qovuşur.\nRayonun əhalisi 01 iyul 2013-cü il tarixə 72.4 min nəfər olmaqla respublikanın 57 şəhər və rayonunda müvəqqəti məskunlaşıb.\n2009-cu il əhalinin siyahıyaalınması məlumatına əsasən rayon əhalisinin 66671 nəfərini azərbaycanlılar, 1914 nəfərini kürdlər, 464 nəfərini türklər, 28 nəfərini ruslar, 10 nəfərini isə digər millətlərin nümayəndələri təşkil edir.\nRayon əhalisinin 35.7 min nəfəri kişilər, 36.0 min nəfəri isə qadınlardan ibarətdir. Rayon üzrə ali təhsillilər 4346 nəfər, orta ixtisas təhsillilər 3882 nəfər, orta təhsillilər 28340 nəfər, heç bir təhsili olmayanların sayı isə 1005 nəfər təşkil edir.\nRayonun yaşı 85-dən yuxarı olanların sakinlərinin sayı 669 nəfər, yaşı 100-ü keçənlərin sayı isə 16 nəfərdir.\nLaçın rayon qeydiyyat şöbəsi\nRəis: Əhmədov İslam Əhməd oğlu;\nİş telefonu: (02127) 7-83-93;\nÜnvan: Ağcəbədi rayonu, Taxta körpü qəsəbəsi;\nLaçın rayon icra qrupu\nRəis: Qasımov Cavid Şahin oğlu;\nİş telefonu: 02127-5-50-40;


Səudiyyə Ərəbistanı-Rusiya arasında neft müharibəsi: dünyanı və Azərbaycanı nə gözləyir… – ILK XƏBƏR\nSəudiyyə Ərəbistanı-Rusiya arasında neft müharibəsi: dünyanı və Azərbaycanı nə gözləyir…\nQlobal bazarlar uzun illərdir görünməyən bir neft krizisi ilə qarşı-qarşıyadı. Koronavirusun iqtisadi artımı zəiflətməsi neftə tələbi azaldıb.\nSəudiyyə Ərəbistanının Rusiyanı hasilatın azaldılmasına dair OPEK+ razılaşmasına qaytarmaq üçün hasilatı artırmaq qərarı neftin qiymətini 34 faiz ucuzlaşdırmaqla, 1991-ci ilin Körfəz Müharibəsindən bu yana neftin qiymətində ən böyük enişin qeydə alınmasına səbəb oldu. Bunun nəticəsində Şərqdən Qərbə doğru bütün dünya bazarında məzənnələr dalğalandı, bazarlar silkələndi.\nSəudiyyə Ərəbistanının aldığı bu qərar dünyaya, bölgəyə və Azərbaycana necə təsir edəcək? Bundan sonra nələr gözlənilir?\n“Financial Times” qəzetində yayımlanan bir analizə görə, Səudiyyə Ərəbistanı koronavirusun neft qiymətlərinə mənfi təsirinin qarşısını almaq məqsədilə riskli addımlar atır. İqtisadiyyatı neftdən asılı olan “Körfəz Krallığı” neftin satış qiymətini aşağı çəkərək daha az xeyir qazanmasının müqabilində neft satışını artırmaq istəyir. Digər tərəfdən, Rusiya koronavirusun iqtisadi təsirlərini tam görmədən neftin qiymətini endirmək fikrindən uzaq durur, bununla belə, ABŞ-dakı şist neft istehsalçılarını bazardan sıxışdırıb çıxartmaqla dünyanın ən böyük neft ixracatçısı olan ABŞ-ı çətin vəziyyətdə qoymağı və nəticədə daha dayanıqlı və iqtisadi əsaslara söykənən qiymət (50-60 dollar arası) formalaşdırmağı planlaşdırır. Situasiyanın ən çox təsir edəcəyi ölkələrin isə BƏƏ, Qətər, ABŞ, Rusiya, İran kimi nəhəng neft istehsalçılarının olacağı proqnozlaşdırılır.\nNeft bazarında baş verən hadisələrin nəticəsində ABŞ birjaları da enişə yenə enişlə qarşılıq verdi. WTI (West Texas Intermadiate) markalı yüngül neftin aprel fyuçerslərinin qiyməti bir barelə görə 21 faiz azalaraq 32,01 ABŞ dolları təşkil edib. ABŞ fond birjasında hərraclar mart ayının birinci hissəsində indekslərin azalması ilə başa çatıb. Amerikanın sənaye indeksi “Dow Jones” 1 245 bənd və ya 4,84 faiz azalaraq 24 535 bəndə düşüb. “S&P 500” indeksi 145 bənd və ya 4,90 faiz azalaraq 2970,522 bəndə, NASDAQ elektron birja indeksi 410 bənd və ya 4,82 faiz azalaraq 8093,25 bəndə düşüb. Birjalardakı kəskin enişlərin nəticəsində ABŞ-da bütün proseslər 15 dəqiqəliyinə dayandırılıb. Qeyri-sabitlik indeksi “The Cboe Volatility İndex” 2008 dekabrından bu yana ən yüksək səviyyəyə qalxıb.\nDigər tərəfdən şist nefti hasilatıyla dünyanın ən böyük neft istehsalçısı olan ABŞ-da neft sektorunun çətin vəziyyətə düşməsi gözlənilir. Ekspertlər ilin ilk rübündə ölkənin ümumdaxili məhsulunun (ÜDM) 0,15-0,35 faiz bəndi aralığında azalacağını və bu müddətdə bir sıra iflasların, kredit defoltlarının, işsizlikdə artımın və kreditləşmədə zəifləmənin baş verə biləcəyini deyirlər. Bu, ABŞ prezidenti Tramp üçün də əlavə problemlərin yaranması deməkdir. Belə ki, seçkilərdə Trampın “səs bazası” olan Texas və Şimali Dakota əyalətlərinin iqtisadiyyatının neftdən asılı olması bu bölgələrdə də iqtisadi vəziyyətin pisləşəcəyini və beləliklə də Trampın bu bölgələrdəki səsinin azalacağını proqnozlaşdırmağa imkan verir. Buna baxmayaraq, prezidentin hadisələri sevinclə qarşılamağı təəccüb doğurur.\nSəudiyyə Ərəbistanının neft hasilatında əsas qüvvə olmaq məqsədilə atdığı addımlar Rusiyada da qalmaqallara səbəb olub. Rusiya Maliyyə Nazirliyi bu cür situasiyalara 6-10 il müddətində dözə biləcəklərini açıqlayıb. Heç şübhəsiz, 2014-cü ildəki oxşar böhran Rusiyaya da dərs olub və ölkəni bu cür situasiyalara qarşı hazır olmağa vadar edib.\nBundan əlavə, “Bloomberg”ə görə, Rusiyanın ən böyük neft şirkəti olan “Rosneft” də Səudiyyə Ərəbistanının bu həmləsinə eyniliklə qarşılıq verməyi hədəfləyir. Belə ki, OPEC və Rusiya arasında əvvəlcədən imzalanan saziş aprelin 1-də başa çatacaq və bu da “Rosneft”in apreldən etibarən neft hasilatını artırmağına imkan yaradacaq. Qeyd edək ki, ekspertlər “Rosneft”in istehsalatı bir həftə ərzində 300 000 barel/gün artıra biləcəyini qeyd edirlər.\n“Qara Bazar Ertəsi”nin təsirləri Avropa bazarlarından da yan keçmədi. Kapitallardakı enişlər Avropadakı bir sıra fond indekslərini də sarsıdıb. İndekslərdə 20 faizi keçən itkilər qeydə alınıb. İtaliyadakı FTSE MIB 27 faizlə ən çox sarsılan indeks olub. Enerji ixracatçılarından Norveçdə isə pul vahidi kron 1985-dən bəri dollara qarşı ən böyük dəyər itkisinə məruz qalıb.\nŞərqdə isə Yaponiyanın pul vahidi yen ABŞ dollarına qarşı dəyər qazanmaqla 2016-dan bəri ən yüksək səviyyəyə yüksəlib, beləliklə investorların “sığınacağı” olub. Türkiyəyə gəldikdə isə neft-qaz bazarındakı qiymət azalması bu məhsulların idxalçısı olan ölkə üçün mövcud vəziyyət əlverişlidir. Neftin qiymətinin aşağı düşməsiylə benzində 1 türk lirəsi civarında endirim, ümumilikdə isə neft və qaz idxal fakturasında azalma gözlənilir.\nHasilatı artırıb, qiymətləri aşağı yuvarlamaq qərarından Səudiyyə Ərəbistanı da öz nəsibini alıb. Ölkənin milli neft istehsalçısı “Saudi Aramco” bazar dəyərini təxminən 10 faizini itirib.\nBaşqa maraqlı məqam isə odur ki, OPEK+ çərçivəsindəki razılaşma pozulmazdan əvvəl Beynəlxalq Enerji Agentliyi IEA koronavirusun qlobal müstəvidə yayılmağa davam edəcəyi və beləliklə ötən il dünya neft tələbatındakı artımın 80 faizini təşkil edən Çinin tələbatının il ərzində enəcəyi, nəticədə 2009-cu ildən bəri davamlı artan dünya neft tələbatının azalacağını və 2020-ci ildə 730 000 barel/gün səviyyəsinə enəcəyini proqnozlaşdırmışdı.\n“CNN Business” xəbər verir ki, agentlik analizində nəqliyyat, sənaye və ticarət fəaliyətlərindəki kəskin geriləmənin ilin ilk rübündə keçən illə müqayisədə qlobal neft tələbatını gündəlik 2.5 milyon barelə düşürəcəyini və bunun 1.8 milyon barelini Çinin təşkil edəcəyini qeyd etmişdi.\nBəs nəhəng neft isehsalçıları arasında baş verən qiymət müharibəsinin fonunda iqtisadiyyatı neftdən xeyli dərəcədə asılı olan Azərbaycanı nələr gözləyir?\n2015-ci ildə bənzər bir situasiyanın manatın başına gətirdiyi “müsibətdən” sonra ölkəmiz indiki vəziyyətə nə dərəcədə hazırdır?\nDövlət, ölkəni potensial böhrandan qorumaq və bu böhranın neqativ təsirlərini minimuma endirmək üçün hansı addımları atıb və atmalıdır?\n“Worldometers”in 2016-cı ildə yayımladığı məlumata əsasən neft istehsalında dünyada 24-cü yerdə dayanan ölkəmiz, şübhəsiz, neftin qiymətinin kəskin ucuzlaşmasından mənfi təsirlənəcək ölkələr arasındadır. Ekspertlərin fikrincə, bu mənfi təsirin dozası ucuz qiymətlərin nə qədər davam edəcəyindən asılıdır. Uzun müddətdə ölkə maddi dəyər itkisiylə qarşılaşa və banklar iqtisadi çətinliyə düşə bilər.\nİqtisadçı alim, ADR Hərəkatının rəhbəri Qubad İbadoğlu qeyd edib ki, ölkənin dövlət büdcəsində neftin bir barelinin qiyməti 55 dollar götürüldüyünə görə, ilkin mərhələdə dövlət büdcəsinin və Dövlət Neft Fondunun (DNF) mədaxilində çətinliklər yaranacaq. Neftin ucuzlaşması qaz ixracatına da təsir etdiyindən burdan gələn gəlirlərdə də azalma baş verəcək.\nOnun sözlərinə görə, uzunmüdətli dövrdə neft qiymətlərindəki azalma davam edərsə, manatın əvvəlki kimi olmasa da, yumşaq devalvasiyası qaçınılmazdır.\nAzərbaycanın sabiq maliyyə naziri, professor Saleh Məmmədovun fikrincə, iqtisadiyyatı “qara qızıldan” asılı olan ölkələrin iqtisadiyyatı üçün ümumdünya böhranı artıq başlamış hesab olunur. O bildirir ki, manatın kursunu dəyişməyə, devalvasiya edilməsinə ehtiyyac yoxdur, əksinə, manatın dəyəri qorunmalı və daha da gücləndirilməlidir.\nNeft Araşdırmaları Mərkəzinin rəhbəri İlham Şaban amerikaninsesi.org-a açıqlamasında deyib ki, ölkə iqtisadiyyatının 90 faizini təşkil edən neft bazarındakı panikaya baxmayaraq, Neft Fondundakı valyuta ehtiyyatları yaxın iki ildə dövlət büdcəsinin formalaşdırılması üçün bəs edəcək.\nEkspertlər onu da qeyd edirlər ki, malik olduğu 6,4 milyard dollarlıq valyuta ehtiyyatına baxmayaraq, Mərkəzi Bank və Maliyyə Sabitliyi Şurası tezliklə toplaşıb yaranmış vəziyyətlə bağlı həll planlarını özündə əks etdirən bəyanat verməlidir. Bundan əlavə, hökumətin və parlamentin toplanması və müzakirələrə başlaması lazımdır. Ayrıca, anti-böhran Şurasının yaradılması, ölkənin daxilindən və xarici ölkələrdən tanınmış iqtisadçılardan, proqnozistlərdən, proqramistlərdən, məsləhətçilərdən ibarət güclü bir işçi qrupunun formalaşdırılması da görülməli olan işlərdən biri hesab olunur.\nPraqa, “Charles” Universiteti.\nİqtisadiyyat və Maliyyə fakültəsi, III kurs tələbəsi\nPrezident Administrasiyasında siyasi partiyalarla görüşlər nə vəd edir?


İran uğrunda Qərb-Rusiya savaşı – Putin S-300-lərini Tehrana satmağa başladı–TƏHLIL\n16 Aprel 2015 - 06:43\nGələcəkdə İranın kimə daha yaxın olacağı mərhələsinə start verildi\nİrana münasibətdə silah embarqosunun hələ götürülməməsinə baxmayaraq, Rusiya prezidenti Vladimir Putin Tehrana S-300 ZRK satmağa imkan verən sərəncam imzalayıb.\nKremlin mətbuat xidmətinin açıqlamasında qeyd olunur: “Sərəncam RF-nın dövlət bayrağı altında Rusiya ərazisindən dəniz və hava gəmiləri vasitəsilə İrana S-300 zenit raket sistemlərini daşıyıb ölkədən kənarda təhvil verməklə ölkə ərazisində bu silahların nəqli yerdəyişməsi barədə yasağı ləğv edir”.\nİranla Rusiya 800 milyon dollar dəyərli S-300 ZRS kompleksinin satışı barədə müqaviləni 2007-ci ildə imzalayıb. Lakin BMT-nin İrana qarşı tətbiq etdiyi beynəlxalq sanksiyalar üzündən Rusiyanın keçmiş prezidenti Dmitri Medvedyev İrana S-300 tədarükünü dayandırdı. İran Müdafiə Nazirliyi buna cavab olaraq Cenevrə münsiflər məhkəməsində Rusiyaya qarşı dörd milyard dollarlıq iddia qaldırdı.\nİranın, təxminən, səkkiz il əvvəl sifariş etdiyi və o vaxtdan əldə edə bilmədiyi S-300 kompleksi Tehran-Moskva münasibətlərində başlıca maneə idi. İranın BMT TŞ-nın qətnamələri çərçivəsində bu silahları əldə edə bilməyəcəyinə əmin olan Moskva isə əvəzində daha az sərfəli olan “Antey-2500” sistemlərini təklif etdi. İrana raket tədarükü üçün yol açan hadisə aprelin 2-də Lozannada İranla “5+1” ölkələrinin İranın nüvə proqramı üzrə bağladığı saziş oldu.\nPutinin gözlənilmədən imzaladığı sərəncam alyansların formalaşmasının gedişində gələcəkdə İranın kimə daha yaxın olacağını aydınlaşdıracaq yeni mərhələnin başlanğıcından xəbər verir. Buna görə də Moskvanın S-300 barədə sərəncam imzalamaqla atdığı addımı onun Tehranla dostluqda Qərbi qabaqlamaq cəhdi kimi başa düşmək lazımdır.\nBir tərəfdən, S-300-ün tədarükünə yasağın götürülməsi Rusiya üçün beynəlxalq rəqabət şəraitində qabaqlayıcı manevrdr. Digər tərəfdən, Moskvanın bu cür qərarı İranın daxili siyasətinə münasibətdə onda yaranmış neqativ qavramın düzəlişinə yönəlib. S-300-ün tədarükünə yasağın götürülməsi, çox güman ki, antiiran sanksiyalarının qüvvədə olduğu müddətdə İran-Rusiya münasibətlərində ən önəmli hadisədir.\nBu dönəmdə Moskvanın qəbul etdiyi bəzi qərarlar Tehranda hiddətlə qarşılanmış, İranda məyusluq doğurmuşdu. Belə ki İran rəhbərliyi Rusiyanın İrana və Qərbə münasibətdə ikiüzlü siyasətindən narazılıq ifadə etmişdi. 2005-ci ildə Əhmədinecadın seçilməsindən sonra İran mühafizəkarları Rusiyaya inansalar da, BMT-nin İrana qarşı bütün qətnamələrinin Moskvanın bəyənməsi tədricən ona olan bütün inamı zəiflətdi. Rusiyanın BMT-dəki qərəzli mövqeyindən başqa Buşəhrdəki AES üçün yanacaq tədarükünün daim ləngiməsi də İran rəhbərliyində hiddət doğururdu. İranla Rusiyanın əleyhdarları güman edirlər ki, Moskva Qərbin İrana mənfi münasibətindən istifadə edir və Tehranla bağl problemlərin həllində onun tərəfini saxlamağa hazırlaşmır.\nBundan başqa, Moskva BMT-nin İrana qarşı saksiyalarına imza atmaqla bərabər İranın daxili siyasətində mühafizəkarları dəstəklədiyi faktına da diqqət yetirmək lazımdır. Əhmədinecadın dönəmində diskussiya ustası Ruhaninin və kölgə lideri Rəfsəncaninin bəlağətindən ruhlanan islahatçılar Rusiyanı mühafizəkarlara yardımda ittiham edirdilər. İslahat tərəfdarlarından biri və “Yaşıllar hərəkatı”nın lideri Mehdi Kərrubi 2009-cu ildə iddia edirdi ki, İran ölkədə alovnamış etiraz mitinqlərinin öhdəsindən gəlmək durumunda deyildi və mitinqlər Rusiya təhlükəsizlik qüvvələrinin köməyi ilə yatırdıldı. Kərrubinin bu fikri yürüşçülərin sıralarında əks-səda doğurdu, etirazçıların yürüşləri isə “Rusiyaya ölüm!” şüarı ilə müşayiət olundu.\nBeləliklə, indiki hadisələr ona işarə edir ki, İran-Rusiya diplomatik münasibətlərində son dərəcə səmərəli bir dövr müşahidə edirik. Qeyd etmək lazımdır ki, Rusiyanın İrana S-300 tədarükü yasağını aradan qaldırdığını açıqladığı gün İranın altı rəsmisi Moskvada idi. Rusiyanın qəbul etdiyi bu qərarı İranın səmimiyyətlə salamlaması isə göstərir ki, İran gələcəkdə Moskva ilə Qərb arasında balans arayacaq.\nRusiya bu qayda ilə Tehranın inamını qaytarıb İranla Qərbin əməkdaşlıq sərhədlərinin təyin edilməsində fəal rol oynamağa cəhd edəcək. Lakin Tehranın Qərblə münasibətlərinin bərpası Rusiyanı olduqca çətin vəziyyətdə qoya bilər. Bu günə kimi Moskvanın maraqlarına ziyan vurmamağa çalışan İran Qərblə münasibətləri inkişaf etdirəcəksə, bu onun Orta Asiya və Qafqazdakı siyasətində dəyişikliklərə gətirib çıxarda bilər. Hadisələrin bu cür inkişafı isə İran-Rusiya münasibətlərinin gələcəkdə pozulmasına qədər xeyli müxtəlif ehtimalları ehtiva edir.\nAnkara Strategiya İnstitutu (Тürkiyə)


Ermənistan panika içərisindədir\nErmənistan panika içərisindədir, Paşinyan hökuməti ələ keçirəndən bu ölkədə yaranan xaos getdikcə dərinləşir və artıq idarə olunmaz vəziyyətdədir.\nİndi suda boğulan saman çöpündən yapışdığı kimi öz zibilində boğulan Nikol daxildə günbəgün artan narazılığın ağırlıq mərkəzini cəbhə xəttinə yönəltməklə diqqəti problemlərdən yayındırmağa, Azərbaycanın hücumuna qarşı milli birlik və etimad çağrışları etməklə başı üstündə çaxmaqda olan ildırımlardan qorunmağa çalışır.\nAzərbaycanın beynəlxalq nüfuzunun gündən- günə yüksəlməsi də ermənilərin kürkünə birə salıb. COVİD-19 pandemiyası ilə mübarizədə Azərbaycanın prezidenti cənab İlham Əliyevin dünya miqyasında dəstəklənən fəal mövqeyi, BMT ilə sıx əməkdaşlığımız, Azərbaycanın təşıbbüsü ilə koronavirusla mübarizədə beynəlxalq tədbirlərin keçirilməsi, xüsusi ilə COVİD-19 ilə mübarizəyə həsr olunmuş BMT- nin xüsusi sessiyasının çağırılması barədə cənab İlham Əliyevin müraciətinin dünyanın 130 dövləti tərəfindən dəstəklənməsi düşmən ölkənin miskin durumunu daha da açınacaqlı vəziyyətə salmışdır. Məhz cəbhədə təxribat bu səbəbdən Ermənistana lazım olmuşdur.\nHər dəfə Azərbaycan Ordusunun ağır zərbəsini görən Ermənistan kötək dəymiş küçük kimi zingildəyərək qaçıb sahibibin sapoqunu yaladığı kimi, yenə də kənar güclərin himayəsinə sığınacağını düşünür. Amma Milli Ordumuzun gücü, qəhrəman oğullarımızın vətənpərvərlik ruhu qarşısında heç bir düşmən qüvvəsi dayana bilməyəcəkdir. İşğalçı Ermənistanı ağır məğlubiyyət və cəza gözləyir.


Səfir: İran Dağlıq Qarabağda sülhməramlıların yerləşdirilməsinin əleyhinədir - Trend.Az\nSəfir: İran Dağlıq Qarabağda sülhməramlıların yerləşdirilməsinin əleyhinədir\nErmənistan-Azərbaycan münaqişəsi Materials 18 İyul 2014 15:36\nİran regionda xarici sülhməramlı qüvvələrin yerləşdirilməsinin əleyhinədir.\nİran regionda xarici sülhməramlı qüvvələrin yerləşdirilməsinin əleyhinədir. Bunu İran İslam Respublikasının Ermənistandakı fövqəladə və səlahiyyətli səfiri Məhəmməd Rəisi cümə günü mətbuat konfransında deyib. Trend-in məlumatına görə, xəbəri "news.am" saytı yayıb.\nSülhməramlıların Dağlıq Qarabağ münaqişəsi zonasında yerləşdirilməsinin mümkünlüyünü şərh edən iranlı diplomat bəyan edib ki, rəsmi Tehran belə təşəbbüslərə qarşı çıxış edir. Onun sözlərinə görə, məsələnin həlli Ermənistandan, Azərbaycandan və ATƏT-in Minsk qrupundan asılıdır: "Lakin mən əminəm ki, yad qüvvələrin yerləşdirilməsi regionun təhlükəsizliyini təhdid altında qoyacaq. İraq və Əfqanıstan buna parlaq nümunədir".\nEyni zamanda səfir qeyd edib ki, İran regionda hər hansı zorakılığın əleyhinədir, Dağlıq Qarabağ münaqişəsinin sülh yolu ilə həllinə tərəfdardır və hərbi əməliyyatların yenidən başlanması ehtimalının az olduğunu hesab edir.


2021-08-04 16:44:30 387\nErmənistan silahlı qüvvələrinin Azərbaycan torpaqlarını işğal etməsi nəticəsində öz ata-baba yurdlarından didərgin düşmüş soydaşlarımızın qayğıları ümummilli lider Heydər Əliyevin ən çox diqqət göstərdiyi məsələlərdən biri olub. Onların problemlərinin həlli ilə bağlı həyata keçirilən ilk tədbirlər, hazırlanan proqramlar onun gərgin əməyinin nəticəsidir.\nMəcburi köçkünlərin sosial müdafiəsinin gücləndirilməsi məqsədilə Azərbaycan dövlətinin atdığı ən vacib addımlardan biri güzəşt sisteminin tətbiqidir. Xatırladaq ki, güzəştlər ilk dəfə 29 sentyabr 1992-ci il tarixdə Prezident tərəfindən təsdiq edilən “Qaçqınların və məcburi köçkünlərin statusu haqqında” Qanunun tələblərinə uyğun olaraq müəyyənləşdirilərək həyata keçirilib. Bu qanunun tələbinə əsasən 1993-cü ildə məcburi köçkünlər yemək xərci üçün verilən aylıq müavinətdən (çörəkpulu) istifadə etməyə başladılar. Qanunun digər bir tələbinə əsasən məcburi köçkünlər kommunal xidmətlər (su təchizatı, qaz, elektrik enerjisi) və telefondan istifadə (şəhərlərarası və beynəlxalq istisna olmaqla) haqqını ödəməkdən azad edildilər. Yalnız 2001-ci ilin sonunda “Kommunal, nəqliyyat və digər xidmətlər üzrə güzəştlərin müavinətlərlə əvəz olunmasının təmin edilməsi haqqında” Prezident fərmanına uyğun olaraq məcburi köçkünlərə güzəştin əvəzinə müavinət verilməsinə qərar verildi. Hər il dövlət büdcəsindən Qaçqınların və Məcburi Köçkünlərin işləri üzrə Dövlət Komitəsinə əvvəldən müəyyənləşdirilən normaya uyğun olaraq xidmət təşkilatlarına ödənilməsi üçün vəsait köçürülür.\n1998-ci ildə Prezidentin sərəncamı əsasən məcburi köçkünlər 1992-1998-ci illərdə mülkiyyət formasından asılı olmayaraq müvəqqəti məskunlaşdıqları ictimai binalardan, mənzillərdən, torpaq sahələrindən və digər obyektlərdən çıxarılması onlar öz doğma yurdlarına qayıdana, həmçinin müvəqqəti yaşamaq məqsədilə yeni qəsəbələrə və evlərə köçürülənədək dayandırıldı.\nQaçqın və məcburi köçkünlərə qayğı və diqqət ümummilli liderimiz Heydər Əliyevin siyasi kursunun layiqli davamçısı, Azərbaycan Respublikasının Prezidenti İlham Əliyevin fəaliyyətinin əsas istiqamətini təşkil edir. Xatırlatmaq yerinə düşərdi ki, hələ 2003-cü il oktyabrın 1-də prezident seçkiləri ərəfəsində ilk görüşünü Biləsuvar rayonu ərazisində məcburi köçkünlər üçün salınmış yeni qəsəbədə keçirən cənab İlham Əliyev “ölkədə bir dənə də olsun çadır düşərgəsi qalmayacaq”,-deyə bəyan etmişdi. Ölkə başçısının bu vədi vaxtından bir il əvvəl yerinə yetirildi və çox acınacaqlı şəraitdə yaşayan məcburi köçkünlərin çadır həyatına son qoyuldu.\nSon 17 ildə qaçqınların və məcburi köçkünlərin sosial problemlərinin həlli dövlət siyasətinin prioritet istiqamətlərindən biri olub. Bu kontekstdə Prezident İlham Əliyevin 2004-cü il 1 iyul tarixli sərəncamı ilə təsdiqlədiyi ”Qaçqınların və məcburi köçkünlərin yaşayış şəraitinin yaxşılaşdırılması və məşğulluğunun artırılması üzrə Dövlət Proqramı”na 2011-ci ildə əlavə qəbul edilib. Bu sahə ilə bağlı Azərbaycan Respublikasının Prezidenti tərəfindən 7 Fərman və 15 Sərəncam imzalanıb, Nazirlər Kabineti tərəfindən 20 qərar və sərəncam qəbul edilib. Ümumiyyətlə, son on ildə məcburi köçkünlərin mənzil-məişət şəraitinin yaxşılaşdırılması məqsədilə 59 yeni qəsəbə və hündürmərtəbəli binalardan ibarət yaşayış kompleksi istifadəyə verilib. Beləliklə, 31 min məcburi köçkün ailəsinin, yəni 118 min nəfərin mənzil- məişət şəraiti yaxşılaşdırılıb. 16 fin tipli qəsəbənin sonuncusu 2016-cı ildə ləğv edilib.\nMehriban xanım Əliyeva Azərbaycan Respublikasının Birinci vitse-prezidenti təyin edildikdən sonra qəzalı və həyat üçün təhlükəli şəraitdə yaşayan məcburi köçkünlərin birinci növbədə köçürülməsi ilə bağlı işlər intensivləşib. Heydər Əliyev Fondunun təşəbbüsü ilə ilk dəfə özəl sektor tərəfindən heç bir dövlət vəsaiti istifadə edilmədən bu kateqoriyadan olan soydaşlarımızın mənzil şəraitinin yaxşılaşdırılması üçün yaşayış kompleksləri tikilərək istifadəyə verilib, 4 belə kompleksdə 5 minə yaxın məcburi köçkün ailəsi müvəqqəti məskunlaşıb.\n2006-2011-ci illərdə Azərbaycanda səfərdə olan BMT-nin hazırkı Baş katibi, Qaçqınlar üzrə keçmiş ali komissarı Antonio Quterreş Azərbaycan dövlətinin qaçqın və məcburi köçkünlərin həyat şəraitinin yaxşılaşdırılması və onların hüquqlarının təmin edilməsi sahəsində atdığı addımların oxşar problemlərlə qarşılaşan ölkələr üçün müsbət bir nümunə olduğunu vurğulayıb.\n2010-2020-ci illər ərzində qaçqın və məcburi köçkünlərin sosial problemlərinin həlli üçün 5.5 milyard manat vəsait ayrılıb. Onun 3 milyard manatı dövlət büdcəsinin, 131 milyon manatı Ehtiyat Fondunun, 2 milyard manatı Dövlət Neft Fondunun, 342 milyon manatı beynəlxalq humanitar təşkilatların vəsaitidir. Ötən 10 ildə məcburi köçkünlər arasında yoxsulluq həddi 23 faizdən 8 faizə düşüb. Qaçqınlara verilmiş vahid aylıq müavinətin məbləği 1.8 milyard manat olub. Adambaşına verilən müavinətin məbləği 2010-cu ildə 15 manat, 2020-ci ildə isə vahid aylıq müavinətin məbləği 33-60 manat təşkil edib. Məcburi köçkünlər və onlara bərabər tutulan şəxslər üçün aylıq müavinətin artırılması haqqında Prezident İlham Əliyev tərəfindən iki dəfə Sərəncam imzalanıb, müavinətin məbləği 10 faiz və 20 faiz artırılıb.\nAzərbaycan uşaqları dünyaya sülh mesajı ...


Astrofiziklər Yerə ən yaxın halqaşəkilli qalaktikanı aşkar ediblər (FOTO)\n18 Avqust 2015 10:11 (UTC+04:00)\nAzərbaycan, Bakı, 18 avqust /Trend/\nAstrofiziklər ehtimala görə başqa qalaktika ilə toqquşmadan yaranan halqaşəkilli qalaktika tapıblar. Trend-in məlumatına əsasən, bu kəşf barədə "Monthly Notices of the Royal Astronomical Society" nəşrində dərc olunub.\nQalaktika Ketrin Çarxı (Kathryn's Wheel) adını alıb və bizdən təqribən 30 milyon işıq ili uzaqlıqda yerləşir. Bu da o deməkdir ki, Ketrin Çarxı bu vaxtadək kəşf edilən digər qalaktikalarla müqayisədə təxminən 7 dəfə yaxındır.\nAlimlər hesab edirlər ki, Ketrin Çarxı başqa qalaktika ilə toqquşma nəticəsində yaranıb. Qalaktika Avstraliyada "UK Schmidt Telescope" vasitəsilə Süd Yolunun Cənub hissəsinin tədqiq edilməsi zamanı aşkar edilib.\nQəbələdə qanunsuz maral ovu ilə bağlı polisə müraciət olundu\nCəmiyyət 16 Dekabr 22:18\nTürkiyədə yaşayan azərbaycanlılarla görüş keçirilib (FOTO)\nCəmiyyət 16 Dekabr 17:48\nSabahdan hava şəraiti qeyri-sabit keçəcək\nCəmiyyət 16 Dekabr 13:48\nCəmiyyət 16 Dekabr 08:30\nHeydər Əliyev Fondunun vitse-prezidenti Leyla Əliyeva “Cırtdan nağıllar aləmində” adlı ailəvi meqa-şouda iştirak edib (FOTO)\nCəmiyyət 15 Dekabr 20:14\nHeydər Əliyev Fondu uşaq evlərinin sakinləri üçün əyləncə proqramı təşkil edib (FOTO)\nCəmiyyət 15 Dekabr 19:05\n"Mançester Yunayted" Poqbanı qış traansfer qpəncərəsində sata bilər\nMoskvada yaşayış binasında yanğın olub, ölənlər var\nDünya xəbərləri 04:17\nGürcüstanda yeni Konstitusiya qüvvəyə minib\nDünya xəbərləri 03:15\nFransada şənbə aksiyaları zamanı 351 nəfər saxlanılıb\nDünya xəbərləri 02:17\nÇində zəlzələ nəticəsində 16 nəfər xəsarət alıb\nDünya xəbərləri 01:18\nStrasburqda baş verən silahlı hücum nəticəsində ölənlərin sayı artıb\nDünya xəbərləri 00:21\nDünya xəbərləri 16 Dekabr 23:19\nQayıqda köməksiz vəziyyətdə qalmış 3 nəfər xilas edilib\nHadisə 16 Dekabr 22:43\nPolitoloq: NATO ilə Rusiya arasında təmasların Bakıda baş tutması Azərbaycandakı təhlükəsizlik mühitinin yüksək qiymətləndirildiyini göstərir


Musiqidən təsviri sənətə və əbədiyyətə\nUzun illər İsveçrədə, sonralar Fransada yaşayan həmvətənimiz, istedadlı pianoçu, beynəlxalq müsabiqələr laureatı Nadir Əliyev uzun sürən ağır xəstəlikdən sonra dünyasını dəyişib.\nDiasporla İş üzrə Dövlət Komitəsindən bildiriblər ki, Nadir Əliyev Fransanın Annemas şəhərində dəfn olunub. Vida mərasimində Azərbaycanın İsveçrədəki səfiri Əkrəm Zeynallı, Annemas şəhər meriyasının üzvləri, mərhumun doğmaları və yaxınları iştirak ediblər.\nFaciəvi hadisə nəticəsində iki il komada olan həmvətənimiz ikinci həyatına musiqiçi deyil, rəssam kimi qayıdıb. Bunun nəticəsində o, bir-birindən rəngarəng sənət əsərləri yaradıb. Son illər Nadir Əliyevin Avropada daha çox rəssam kimi tanınması da bu səbəbdəndir.\nRəssamın Paris, Cenevrə, Kurşavel, San-Trope, Brüssel və Valettdə təşkil olunan fərdi sərgiləri nəinki sənətsevərlərin, hətta məşhur sənətşünasların, kolleksiyaçıların diqqətini cəlb edib. Rəssamın əsərlərinin böyük qismi İsveçrə Bankı, həmçinin Maltanın Milli Bədii Muzeyi tərəfindən alınıb.\nMədəniyyət.- 2014.- 17 yanvar.- S. 16.


Azərbaycanda nə qədər Türkiyə vətəndaşı yaşayır? - Say açıqlandı\n07 fev 2019, 12:43\nYeniavaz.com report-a istinadən xəbər verir ki, bu barədə ölkənin Xarici İşlər Nazirliyindən bildiriblər.\nRəsmi məlumata görə, hazırda 152 dövlətdə 5 milyon Türkiyə vətəndaşı yaşayır. Siyahıda birinci yerdə 2 milyon nəfərlə Almaniya gəlir. İkinci yerdə ABŞ qərarlaşıb. Bu ölkədə 300 min Türkiyə vətəndaşı var.\n18 may 2021, 20:30 277\n18 may 2021, 20:10 278\n18 may 2021, 19:48 230\n18 may 2021, 19:28 414\n18 may 2021, 18:52 281\n18 may 2021, 18:24 1130\n18 may 2021, 17:14 282\n18 may 2021, 17:10 262\n18 may 2021, 16:48 238\n18 may 2021, 16:30 531


Prezidentlərin Fransada görüşləri nəyi dəyişəcək?\nOktyabrın 27-də Parisdə Azərbaycan prezidenti İlham Əliyevin və Ermənistan prezidenti Serj Sarkisyanın ATƏT-in Minsk qrupunun həmsədrləri ilə birgə görüşü olub.\nBu barədə Azərbaycan Prezidentinin rəsmi saytı xəbər yayıb.\nSonra Azərbaycan və Ermənistan prezidentlərinin görüşü keçirilib.\nParisdə Azərbaycan və Ermənistan prezidentləri İlham Əliyev və Serj Sarkisyanın görüşü başa çatıb.\nANS PRESS-in məlumatına görə, bu barədə Ermənistan prezidentinin mətbuat katibi Arman Saqatelyan "Twitter" səhifəsində yazıb.\nGörüşdə ATƏT-in Minsk qrupunun həmsədrləri də iştirak edib.\nGörüşün təfərrüatları hələlik açıqlanmır\nParisdə Azərbaycan və Ermənistan prezidentləri İlham Əliyev və Serj Sarkisyanın, eləcə də ATƏT-in Minsk qrupunun həmsədrlərinin iştirakı ilə görüş başlayıb.\nTrend-in məlumatına görə, bu barədə bazar ertəsi Ermənistan Prezidentinin mətbuat katibi Arman Saqatelyan "Twitter" səhifəsində yazıb.\nBu görüşdən sonra prezidentlərin ikitərəfli görüşü keçirilir.


Biləsuvarı təmiz zibilxanaya çevirib... » "Dünya" informasiya agentliyi\nBiləsuvarı təmiz zibilxanaya çevirib... - FOTOFAKT\nTarix: 13-03-2020, 09:50 | Çap et\n“Əlacsız qalan sakinlər zibili yandırmağa cəhd edirlər. Lakin bir neçə dəqiqədən sonra yanğınsöndürən maşınlar əraziyə gəlir, yanğını söndürürlər. Belə bir halı martın 8-də saat 19:20 radələrində müşahidə etdik. Yanğını söndürürlər, ancaq kimsə bu xəstəlik mənbəyinin aradan qaldırılması istiqamətində heç bir iş görmür. Ümid edirik ki, həmin ərazidə yaşayan insanlar xəstəliyə tutulmazdan əvvəl aidiyyəti qurumlar məsələnin həlli istiqamətində müvafiq addımlar atacaq”, - deyə sakinlər bildirib.


Kamaləddin Qafarov: “İnstitusional təşəbbüslərin reallaşması vətəndaşlara dövlət qayğısının təzahürüdür” - Veteninfo.Az\nVeteninfo.az xəbər verir ki, bu sözləri mətbuata verdiyi açıqlamasında Azərbaycan Respublikası Milli Məclisinin deputatı Kamaləddin Qafarov deyib.\n“İlk növbədə, Qarabağ Dirçəliş Fondunun yaradılması bu gün cəmiyyətimizdə yaşanan milli birliyin qorunmasına və daha da güclənməsinə əhəmiyyətli töhfədir. Qarabağ Dirçəliş Fondu Azərbaycan Respublikasının işğaldan azad edilmiş ərazilərinin bərpası və yenidən qurulması, habelə dayanıqlı iqtisadiyyata və yüksək rifaha malik regiona çevrilməsi istiqamətində həyata keçirilən tədbirlərə maliyyə dəstəyi göstərilməsini və sərmayələrin cəlb edilməsini, bu sahədə dövlət-özəl tərəfdaşlığının inkişafını təmin edən, eləcə də ölkə daxilində və ölkə xaricində zəruri təşviqat işlərini həyata keçirən bir qurumdur. Fondun yaradılması dövlətin Qarabağ siyasətinin bir təzahürüdür. Fondun xətti ilə mərkəzləşdirilmiş qaydada görüləcək işlər nəticəsində ərazilərimiz tamamilə yenidən qurulacaq, orada infrastruktur yaradılacaq, müasir şəhər, qəsəbə və kəndlər tikiləcək, bölgəyə dinc, təhlükəsiz, rahat həyat gələcək. Məcburi köçkünlərimiz daimi yaşayış yerlərinə qayıdacaqlar. Dirçəliş prosesində yeni iş yerləri açılacaq, ölkə həyatının bütün digər sahələrində də sürətli inkişafa nail olunacaq. Bütün bunlar insanların həyat şəraitinin daha da yaxşılaşdırılmasına önəmli töhfələr verəcək”./1news.az


Avtobuslarda kart sisteminin tətbiqi niyə yubanır? - ARAŞDIRMA\n23 İyul 2014 22:35\n2012-ci ildən başlayaraq avtobuslarda kart sisteminə keçilib. Bu gün də davam edən işlər hələ sona çatdırılmayıb. Bir neçə xətt üzrə avtobuslarda isə kart sisteminin tətbiqinə başlanılıb. Kart sisteminin tətbiq olunmasına baxmayaraq, bu öz effektini bir o qədər də göstərməyib desək, yanılmarıq. Bunu kart sistemi olan avtobuslardan gündəlik istifadə edənlər də təsdiqləyə bilər.\nSürücülər isə kart sisteminin tam işə düşməməsini əsas gətirərək, sərnişinlərdən nağd ödəniş tələb edirlər. Bu isə heç də düzgün məqam deyil. Bəzi sürücülər bunu günün sonunda ödəniləcək plana uyğun məbləğin toplanması üçün edir. Bəs görəsən bu düzgündürmü?. Ümumiyyətlə, kart sistemi gözlənilən nəticəni verirmi?\nBunlarla bağlı Nəqliyyatçıların Hüquqi Problemlərinə Yardım İctimai Birliyinin rəhbəri Məzahir Rüstəmov Teleqraf.com-a açıqlamasında bildirib ki, yeni yaradılan kart sistemində sahibkar və sürücülər deyil, yalnız sərnişin maraqlıdır. Nəqliyyat ekspertinin sözlərinə görə, digər tərəfdən sahibkarların sürücülərə verə biləcəkləri maaş onları qane etməz:\n“Sürücülərlə bu barədə əmək müqaviləsi bağlanmayıb. Digər tərəfdən isə sahibkarların sürücülərə vermək istədikləri əmək haqqı ilə sürücü heç zaman işləyə bilməz. Məsələn, sahibkar sürücüyə 300-500 manat arası maaş təklif edəcək. Təbii ki, səhər saat 08:00-24:00-dək heç kim bu şərtlə işləməyə razı olmaz. Bu işin əsas problemi buradan ortaya çıxır. Beləcə, bu məsələni uzadırlar və onların arasında qalan problem davam edir. Hazırki vəziyyətdə hər bir tərəf öz maraqlarını ödəyə bilir”.\nKartdan istifadə edən azsaylı sərnişinlərin etdiyi ödənişlərə gəlincə, M.Rüstəmov bildirib ki, hər bir sahibkar gün ərzində öz hesabından xəbər tutur ki, bu gün hesaba nə qədər pul köçürülüb:\n“Aparatlara köçürülən pullar banklarda sahibkarların hesabına yüklənir. Bu baxımdan sürücülər günün sonunda planın bir hissəsini kart sistemi ilə yığılan pulla, qalanını isə nəğd ödənişdən yığılan pulla verirlər. İkisi birlikdə hesablanaraq sahibkarın pulu ödənilir, qalan hissə isə sürücüyə çatır. Ümumiyyətlə, aparatlar vasitəsilə bank hesabına köçürülən pullar heç də sahibkarların ürəyincə deyil. Buna səbəb isə həmin pullardan gəlir vergisinin və yaxud digər vergilərin tutulmasıdır”.\nEkspert onuda qeyd edib ki, bu işi görənlərin marağı olsa, heç kim kart olmadan avtobuslardan istifadə edə bilməz:\n“Burada maraqlı tərəflər var. "Sərnişinlər kart almırlar və bu işdə maraqlı deyillər" demək düzgün deyil. Bu işin təşkilatçısı işini düzgün qurmalıdır. Bildiyimiz kimi bu işlə gələcəkdə Bakı şəhər İcra Hakimiyyətinin məşğul olması məsələsi ortaya qoyulub. Düşünürəm ki, bu qurum yaxın zamanlarda bu məsələni həll edəcək”.\nBizimlə söhbətləşən sərnişinlər kart sisteminin onlara sərf etdiyini deyirlər. Sadəcə, bundan istifadə etməyin bəzi çətinlikləri onların nəğd ödənişə üstünlük vermələrinə səbəb olur. Bunlar isə kartların həm alınması, həm də yüklənməsi üçün yerlərin azlıq təşkil etməsidir. Hazırki vəziyyətdə sərnişinlərin əksəriyyəti nəğd ödənişə üstünlük verir.\nBu məsələ ilə bağlı Nəqliyyat Nazirliyi katibliyinin rəisi Namiq Həsənov əlaqə saxlasaq da, telefon zənglərimizə cavab verilmədi.\nXatırladaq ki, bir sıra avtobuslarda kart sisteminin tətbiqi prosesinə start veriblər. Kart sisteminin tətbiqi prosesinin 2014-cü ilin sonuna kimi başa çatması planlaşdırılıb. Kart sistemi 36 marşrut xətti üzrə hərəkət edən 650 avtobusda tətbiq olunacaq. Xüsusi verifikatorlar artıq 1000-ə yaxın avtobusda quraşdırılıb. Kartların qiyməti isə 3 manatdır.


23 dəqiqəyə 3 penalti dəf etdi – VİDEO | 24saat\n23 dəqiqəyə 3 penalti dəf etdi – VİDEO\nŞotlandiya çempionatında maraqlı olay baş verib.\nQol.az-ın məlumatına görə, V turda keçirilən “Danfermlayn” – “Dandi Yunayted” matçında meydan sahiblərinin qapıçısı Kammi Bell inanılmaz oyunu ilə yadda qalıb.\nO, 23 dəqiqəyə 3 penaltini dəf edib. Bununla da Bell komandasının 3:1 hesablı qələbəsəində əsas pay sahibi olub.\nFransada terror təhlükəsi ilə əlaqədar izlənən insanların sayı açıqlandı


Məşhur aktyor Tom Kruz qızından imtina edib. » Xeberpress.az\nMəşhur aktyor Tom Kruz qızından imtina edib.\nMəşhur aktyor Tom Kruz 9 yaşlı qızı ilə 2 ildir görüşmür.\nUlduz aktyor Tom Kruz həyat yoldaşından və qızından imtina edib. Aktyor 9 yaşlı qızı və keçmiş həyat yoldaşı Keyt Holms ilə 2 ildir görüşmür.\nMəlumata görə, aktyor qızı ilə artıq heç maraqlanmır.\n"Tom qızı Suri ilə heç maraqlanmır. Keyt qızı üçün əlindən gələni edir. O çalışır ki, yaxşı ana olsun. Lakin atanı əvəz etmək mümkün deyil. Tom artıq 2 ildir qızı ilə görüşmür". Aktyorun ailəsinə yaxın mənbə belə açıqlama verib.\nDeyilənə görə, Hollivud ulduzu sayentoloqiya il marağlanmağa başladığdan sonra onun ailəsinə olan münasibəti kəskin dəyişib. O hətta, Nikol Kidmandan olan ogey qızı İzabellanın Londonda keçirilən toyunda iştirak etməyib. Toyda ulduz aktyorların digər ögəy oğlu Konnor Kruzda iştirak etməyib.\nTom Kruz ailədə üçüncü uşaqdır. O uşaqlığını ailəsi ilə birlikdə Kanadada keçirib. 12 yaşında olan zaman valideynləri ayrılıb. Onun atası xərçəngdən ölmüb və ondan sonra Tom Kruz ABŞ-a köçür. O 19 yaşında yəni 1981-ci ildə "Sonsuz Sevgi" adlı filmi ilə karyerasına başlayıb. Tom Kruzun ilk baş rolda çəkildiyi film 1983-cü ildə çəkilib. Bu, "Təhlükəli Biznes" filmidir.\n"Rəsmi təsdiq edilməmiş məlumatların verilməsi...\nAzərbaycanda "TurAz Qartalı - 2017" təlimləri başladı...


Mövzuya aid xəbərlər Baş prokuror\n06:20 22 Yanvar 2021\nBaş prokuror: “Korrupsiyanı elə məhv etməliyik ki, yerində başqaları yaranmasın”\nBaş prokuror Kamran Əliyev deyir ki, korrupsiya cinayətləri nəticəsində dövlətə və vətəndaşlara vurulmuş ziyanın ödənilməsi çox vacibdir\nAmerikanın yeni prezidenti oğluna görə ağız açmayacaq\nHanter Bayden bildirmişdi ki, ona qarşı Delaver ştatında cinayət işi qaldırılıb. Onun sözlərinə görə, ödədiyi vergi məbləğlərinə görə araşdırma aparılır.\nAzərbaycan arxeoloqları Baş prokurora müraciət ediblər\nErmənilər 1954-cü il Haaqa Konvensiyasının 1999-cu il protokolunun "Arxeoloji irsin qorunması haqqında" 1992-ci il tarixli Avropa Konvensiyasının tələblərini pozublar.\n"Bütün zəruri olan beynəlxalq və daxili hüquq normalarından istifadə etməklə Ermənistanın hərbi-siyasi rəhbərliyinin dəhşətli, insanlıq əleyhinə, bəşəriyyət əleyhinə törətdikləri cinayətə görə məsuliyyətə cəlb edilməsi təmin ediləcək"\nZakir Qaralov Səfər Əbiyevin oğlu ilə bağlı qərar verdi\nRoman Əbiyev öz xahişi ilə tutduğu vəzifədən azad edilib\nTramp Baş prokuroru istefaya göndərib\nMüvəqqəti olaraq Baş prokuror səlahiyyətlərini Ədliyyə Nazirliyinin idarə rəisi Metyu Uitaker əvəzl edəcək\nGəncə hadisələri ilə bağlı yeni faktlar üzə çıxdı - RƏSMİ\nQaralov bildirib ki, bu ilin sonuna qədər cinayət işi yekunlaşacağı gözlənilir\nHər şeyi qadağan etmişdilər, növbə buna da çatdı\nİran Baş Prokurorun müavini Məhəmməd Müsəddiq ölkədə "Instagram"dan istifadənin qadağan olunacağını bildirib\nPaşinyan geri çəkildi: İndi əvvəlki kimi danışmır\n"Hamının dərhal istefaya göndərilməsini tələb etmək düzgün deyil, hesab edirəm ki, bu məsələyə mərhələli şəkildə yanaşmaq lazımdır"\nLuiza Orteqa Venesuela prezidenti Nikolas Maduronu ölkəni diktaturaya çevirməkdə təqsirləndirmişdi\nZakir Qaralov: "Casus şəbəkəsinin ifşasında Müdafiə Nazirliyinin rolu böyükdür"\nBu xəbər Ağ Ev rəhbərini çıxılmaz vəziyyətə salacaq\nBaş Prokurorluğun nümayəndə heyəti Moskvada səfərdə olub\nRüstəm Usubovun başçılıq etdiyi nümayəndə heyəti Rusiya prokurorluğunun 295 illiyinə həsr olunmuş rəsmi tədbirlərdə iştirak edib\nPrezidentin şərəf və ləyaqətini qorumağa yönəlik qanun layihəsi qəbul olundu. Onları 500 manatdan 1000 manatadək miqdarda cərimə və ya 2 ilədək müddətə islah işləri, yaxud eyni müddətə azadlıqdan məhrum etmə cəzası gözləyəcək.\nMüraciətdə azərbaycanlılara qarşı törədilmiş cinayətlər qəti şəkildə pislənir


İqbal Ağazadədən taksilərlə bağlı təklifə etiraz | No Comment\n02 sentyabr 2020, 11:25\nİqbal Ağazadədən taksilərlə bağlı təklifə etiraz\nBakı Nəqliyyat Agentliyinin (BNA) taksi xidməti ilə bağlı vahid tarif və vahid dispetçer mərkəzinin yaradılması barədə təklifi ictimai müzakirələr səbəb olub. Əksəriyyət bu təklifi taksi fəaliyyətinin monopoliyanın alınması, bu sahədə çakışan yüzlərlə vətəndaşın işsiz qoyulması kimi qiymətləndirir.\nNOCOMMENT yenisabah-a istinadən xəbər verir ki, məsələyə Ümid Partiyasının sədri İqbal Ağazadə də münasibət bildirib.\n“Bakı Nəqliyyat Agentliyinin taksi şirkətləri ilə bağlı qərarı sərnişindaşıma xidmətilə məşğul olan şirkətlərin və sürücülərin haqlı narazılığına səbəb olub.\nİlk növbədə onu qeyd edim ki, uzun illərdir Milli Məclisdən tələb olunmasına baxmayaraq, “Rəqabət haqqında” Qanun qəbul olunmur.\nO cümlədən BNA-nın yanaşması qüvvədə olan “Haqsız rəqabət haqqında” Qanunun tələblərinə də ziddir.\nİş tapa, ailəsini dolandıra bilməyən çoxsaylı insanlarımız məcburiyyət qarşısında qalıb taksi fəaliyyəti ilə məşğul olurlar.\nTaksi sürücüləri içərisində həkim, müəllim, iqtisadçı, mühəndis və s. peşə sahiblərinə hər gün rast gəlirik.\nTəəssüf ki, vətəndaşlarımız son ümid yeri kimi taksi fəaliyyətini seçməli olurlar – dolanışıq, balasına çörək aparmaq üçün. Bu imkanı da onların əlindən almağa kimsənin haqqı yoxdur. Çıxış yolu bu deyil”, – deyə partiya sədri vurğulayıb.\nİqbal Ağazadə bu məsələ ilə bağlı illər öncə irəli sürdüyü təklifi yenidən xatırladıb: “Azərbaycanda üç avtomobil zavodu var. Təklif etmişdim ki, ölkədaxili fəaliyyət göstərən taksi şirkətləri yalnız yerli avtomobilləri alsınlar və tədricən bütün taksilər yerli istehsaldan formalaşsın. Bu həm ölkədaxili istehsala, həm rəqabətə, həm də işsizliyin aradan qalxmasına yardım edəcək. Kimsə iddia etməsin ki, yerli avtomobillərin keyfiyyəti aşağıdır və ya standartlara uyğun gəlmir. Əgər belədirsə, onda niyə bu sahəyə milyonlarla vəsait qoyulub? Əgər bir avtomobil zavodunun istehsalı taksi xidmətinə yaramırsa, nədən dövlət vəsaiti ora yönəldilib?”.\nSumqayıtda sərnişin taksi sürücüsünə qarşı soyğunçuluq etdi\n15 sentyabr 2020, 14:03\n22 sentyabr - 18:171885\n22 sentyabr - 11:581656\n22 sentyabr - 09:251650\n21 sentyabr - 13:0210190\n21 sentyabr - 21:059573\n21 sentyabr - 21:539103


“Titanik”i də arxada qoydu - Dəhşətli gəmi faciələrinin "TOP-6"-lığı - FOTOLAR\n7 Fevral 2017 14:40\nYəqin, dünyada elə bir insan yoxdur ki, “Titanik” gəmisinin qəzası barədə eşitməsin. 1912-ci il aprelin 14-də Atlantik okeanında “Titanik”in aysberqlə toqquşması nəticəsində gəmidə olan 2224 nəfərdən 1513-ü həlak oldu. Və çox güman ki, əksəriyyət bu hadisəni tarixin ən böyük gəmi qəzası kimi tanıyır. Ancaq “Titanik”in qəzası gəmi qəzalarının reytinqində yalnız 46-cı yerdədir. Məlum olur ki, XX əsrdə “Titanik” qəzalarından daha genişmiqyaslı qəzalar baş verib.\nPublika.az XX əsrdə baş verən dəhşətli gəmi qəzalarının TOP-6-lığını təqdim edir:\n“Vilgelm Qustloff” alman gəmisi\nƏn dəhşətli gəmi qəzalarının əksəriyyəti müharibə dövründə baş verib. Qurbanların ən böyük sayı isə “Vilgelm Qustloff” alman gəmisinin qəzası zamanı qeydə alınıb. 1945-ci il yanvarın 30-da Şərqi Prussiyadan qaçqınları təxliyyə edən gəmi Aleksandr Marineskonun komandanlıq etdiyi S-13 SSRİ sualtı gəmisi tərəfindən vurulur. Nəticədə 9 min nəfərdən çox insan həlak olur.\n“Szin-Yuan” və “Taypin”\n“Taypin” sərnişin-yük paroxodu Çin ordusundan Tayvanda gizlənməyə çalışan qaçqınları Şanxaydan təxliyyə edirdi. Gəmi 1949-cu il noyabrın 27-də kömür daşıyan “Szin-Yuan” yük paroxodu ilə toqquşur. Hadisənin səbəbi pis hava şərtləri idi. Toqquşma zamanı yaxınlıqdan keçən Avstraliyanın “Varramunqa” esminesi dərhal yardıma tələsir. Amma yalnız 36 nəfəri xilas etmək mümkün olur. Hər iki gəmidəkilər 15-20 dəqiqə ərzində suyun altına gedir. Qurbanların dəqiq sayı məlum deyil. Müxtəlif qiymətləndirilmələrə görə, 1000 nəfərdən 1 600-ə qədər insan həlak olub.\n“Lenin” sərnişin-yük paroxodu mühasirəyə alınmış Odessa sakinlərini təxliyyə edirdi. Gəmi yarımadanın Sarıç burnunun yaxınlığından keçəndə - 1941-ci il iyulun 27-də sovet minasına toxunur. Şahidlərin xatirələrinə görə, “Lenin”in görəytəsində təxminən 4 min insan var idi. Ölənlərin sayı indiyə qədər dəqiq məlum deyil, amma onların sayının 2,5 min olduğu təxmin edilir.\nKanadanın Qalifaks şəhərinin limanında 1917-ci il dekabrın 6-da iki nəqliyyat gəmisinin toqquşması ən qanlı dəniz qəzaları siyahısına daxildir. Hər iki gəminin ekipajı kiçik olsa da, faciədə 1963 insan həlak olub, təxminən 2 min nəfər itib, 9 min nəfər yaralanıb.\nMəsələ ondadır ki, gəmilərdən birində - “Monblan” fransız hərbi nəqliyyat gəmisində demək olar ki, 3 min ton partlayıcı maddə var idi. Gəmi limana girərək “İmo” Norveç paroxodu ilə toqquşur. Zərbədən sonra benzol göyərtəyə dağılır və yanmağa başlayır. “Monblan” kapitanı öz ekipajına gəmini tərk etməyə imkan verir. Bütün komanda sahilə qədər sağ-salamat üzərək xilas olur. Qalifaksın əhalisi isə “Monblan”dakı ölümcül təhlükəli yük haqqında bilmirdi. Buna görə də xeyli sayda insan yanan gəmiyə baxmaq üçün limana toplaşdı. İnsanların limanda olduğu bir vaxtda baş verən nəhəng partlayış faciənin genişmiqyaslı olmasını qaçılmaz edib. Dağıntılar dəhşətli idi. Şəhərdə yanğın bir neçə gün davam etdi. Şəhərin şimal hissəsi faktiki olaraq Yer üzündən silindi.\nQalifaksdakı partlayış uzun müddət ictimaiyyətdən gizlədilib. Partlayışı müasir alimlər üç kiloton tratil ekvivalentində qiymətləndirirlər.\nİtaliya II Dünya müharibəsindən çıxandan sonra almanlar kontinental Yunanıstana minlərlə italyan hərbi əsirini aparırdı. “Oria” Norveç gəmisi bu əməliyyata cəlb edilən çoxsaylı gəmilərdən biri idi. Son reysinə çıxanda onun göyərtəsində 4064 italyan hərbi əsiri və ekipajın 90 üzvü var idi.\nGəmi fırtına səbəbilə qayalara çırpıldı və batdı. 4074 insan həlak oldu.\n“Donya Pas” gəmisi\n1987-ci il dekabrın 25-də Filippin sahillərində “Donya Pas” sərnişin gəmisi tankerlə toqquşdu. Gəmi Manila-Katbaloqan-Takloban marşrutu ilə reysi yerinə yetirirdi. Ekipaj akvatoriyanı yaxşı tanıyırdı, hava yaxşı idi və buna görə də heç kim marşrutu izləmirdi. Bütün zabitlər televizora baxır və pivə içirdilər.\nGəmi səhər saat 6:30-da “Vektor” tankeri ilə toqquşur. Neft məhsulları tankerdən tökülərək yanmağa başlayır.“Donya Pas”ın gəmisinin ekipajı sərnişinlərlə birlikdə təlaşa düşür və təxliyyə düzgün təşkil edilmir. Sərnişin xilas olmağa çalışaraq suya tullanırdılar. Suyun səthində isə dağılmış yanacaq yanırdı.\nBundan başqa, gəmilərdən heç biri SOS siqnalı verməyib. Hakimiyyət faciə haqqında yalnız 8 saat sonra xəbər tutub. Buna görə də axtarış qrupu 4412 nəfərdən yalnız 26 nəfəri xilas etməyi bacarır.


NASA astronavtı Bakıda: “Ulduz müharibələri”\n11:11 11 Dekabr 2017 Oxunub : 5613\nAmerikalı astronavt səfər çərçivəsində Bakı Amerika Mərkəzində KİV nümayəndələri ilə görüşüb. Görüşdə H.Payper fəaliyyəti barədə məlumat verib, fəzanın öyrənilməsi istiqamətində aparılan tədqiqatlardan bəhs edib. Azərbaycana ilk dəfə gəldiyini deyən H.Payper ölkəmiz haqqında təəssüratını bölüşüb. Sonra sualları cavablandırıb.\n-Bu, mənim Azərbaycana ilk səfərimdir. Mən cədvəlimə baxıram və burada olduqca maraqlı yerlər var, universitetdə tələbələrlə və daha sonra müxtəlif insanlarla görüşlər nəzərdə tutulub. Mən onlara necə astronavt olmağım, kosmosda nələrin baş verdiyi barədə danışacağam. Azərbaycana dünən Gürcüstandan gəlmişəm. Təşkilatçılar belə qərara gəldilər ki, biz təyyarə ilə yox, maşınla gələk. Buna görə mənim Azərbaycanın müxtəlif rayonlarını görmək imkanım oldu".\nAzərbaycanı hansı ulduz və ya planetlə müqayisə edərdiz?\n- Ümumiyyətlə, biz kosmosda olanda bu barədə düşünə bilmirik. Orada olan fəza fiqurları çox fərqlidir. Düzü, heç bir ölkəni kosmosda hər hansı ulduz və ya planetə oxşatmamışam.\n- Qadın olaraq astronavt olmağın təməl sirləri nədir? Uğurunuzu nəyə borclusuz?\n- ABŞ-da ümumiyyətlə gender bərabərliyinə üstünlük verilir. NASA-da qadın kosmonavtların sayı azdır. Buna əsas səbəb NASA-nın xüsusi şərtləridir. Texniki təhsil önəmlidir. Bundan başqa tarixdə çox az qadının kosmosa marağı olub. Artıq NASA 12 kosmonavt seçib, onların arasında qadınlar da var.\n- Kosmosda olanda hansı hissləri keçirirdiniz?\n- Mən təxminən 33 saat açıq kosmosda olmuşam. Bəzi eksperimentlər aparmışıq. Bizim orada elə çox vaxtımız olmayıb ki, hisslərimizi müşahidə edək. Kosmosa xüsusi avadanlıqlar quraşdırmaq üçün enirik. Çox qəribə hissdir. Yerə baxanda mavi iri şar görünür. Çox dəhşətli mənzərədir. Səmada stansiya inşa etmişik və orada insanlar yaşayır. Bu, böyük uğurdur.\n-Dövlətlərin gələcəkdə Yerdə apardıqları müharibələri Kosmos üzərindən davam etdirməsi fikrinə münasibətiniz necədir?\n-İlk öncə onu qeyd edim ki, NASA hərbi təlimlər üçün yaradılıb. Biz hər birimiz hərbçiyik. Lakin müharibə üçün xidmət etmirik. NASA-da hərbi geyimlərə üstünlük vermirik. Bizim özümüzə aid xüsusi rütbələrimiz var. Və biz bunu bilirik. Sözsüz ki, bəşər övladının fikirləri müxtəlifdir. Hər kəs lider, idarəçilik xüsusiyyətinə sahib olmaq istəyir. Lakin, biz ümid edirik ki, müharibələr tezliklə sona çatacaq. NASA olaraq istəmirik ki, kosmos müharibə meydanına çevrilsin. Fəza bizim üçün, öyrənmək, tədqiq etmək, araşdırma aparmaq üçün ideal mühitdir və ümid edirik ki elə də qalacaq. Hollivud filmlərində gördüyünüz "ulduz müharibəsi" olmayacaq."\n- Xanım Payper açıq kosmosda işlədiyiniz vaxt ələtlər qutunuz əlinizdən çıxaraq açıq kosmosa uçdu. Olayı necə xatırlayırsınız?\n- Kosmosda işləyərkən başıma belə bir iş gəldi. Lazımlı bir qutu uçdu getdi kosmosa. Hədsiz pis oldum. Bizim stol ölçüsündə qutularımız olur və həmin qutuların içinə kiçik qutular yığırıq. Hər bir qutu iri qutunun içinə qarmaq vasitəsi ilə bərkidilir. Uçan qutu bərkidilməmişdi. Qutu gedəndə düşündüm ki, qutunun arxasınca tullanıb onu tutum. Amma sonra fikrimi dəyişdim. Çünki məsələni daha da qəlizləşdirə bilərdim. Əməliyyat mərkəzi ilə əlaqə saxladım. Ehtiyat ləvazimat qutusu köməyimizə gəldi.\n- Bildiyim qədərilə siz həm də peşakar dayversiniz və dəfələrlə okeanın dibində olmusunuz. Okean dibi ilə kosmosu necə müqayisə edərdiniz?\n- Suyun altında da,kosmosda da xüsusi geyimdə olursan. Suyun altında gəzmək daha asandır. Kosmosda isə mütləq hardansa tutmalısan. Suyun altında suyun sıxlığı hərəkətə çətinlik törədir, amma kosmosda heç bir sıxlıq yoxdur və hərəkət daha sürətlidir. Suda ağırlıq daha çox hiss olunur, kosmosda isə ağırlığı hiss eləmirsən”.\nQeyd edək ki, Payper öz hekayəsini Azərbaycan ictimayyəti ilə bölüşəcək və xüsusilə texniki və riyazi sahələrlə məşğul olan gənc qadınlarla karyera və imkanlar barədə danışacaq.\nTeqlər: NASA Kosmos Astronavt


Əsas səhifə / TEST / Əmək Qanunvericiliyinə aid testlər 2 hissə\n1. Qısaldılmış iş vaxtı müəyyən edilən əmək şəraiti fiziki, kimyəvi, bioloji və habelə insanın sağlamlığı üçün zərərli olan digər ağır istehsalat amilləri mövcud olan əmək şəraitli istehsalatlarda iş vaxtı həftə ərzində neçə saatdan çox olmamalıdır ?\n2. Sağlamlıq imkanları məhdud uşağı olan qadınlara isə neçə təqvim günü müddətində əlavə məzuniyyət verilir ?\n3. İstiqlal ordeni ilə təltif olunmuş işçilərə əsas məzuniyyət neçə təqvim günündən az olmayaraq verilir ?\n4. Diplom işinin hazırlandığı və müdafiə edildiyi dövrdə ali təhsil müəssisələrinin qiyabi şöbələrində təhsil alan işçilərə neçə təqvim ayınadək məzuniyyət verilir.\n5. Kənd təsərrüfatı istehsalında çalışan qadınlara doğuş çətin olduqda hamiləliyə və doğuşa görə neçə gün məzuniyyət verilir ?\n6. Arvadları doğuşla əlaqədar məzuniyyətdə olan kişilərə neçə təqvim gününədək ödənişsiz məzuniyyət hüququ var ?\n7. İşəgötürənlə işçinin qarşılıqlı razılığına əsasən, işçiyə neçə müddətədək ödənişsiz məzuniyyət verilə bilər ?\n8. Əmək şəraitinə və əmək funksiyasının xüsusiyyətlərinə görə əlavə məzuniyyətin müddəti neçə təqvim günündən az olmamalıdır ?\n9. İntizam tənbehi verilən gündən neçə ay müddətində qüvvədə olur ?\nb) qanunvericilikdə müddət təyin olunmayıb\nc) işdən çıxdığı günədək\n10. İntizam tənbehi, işçi tərəfindən əmək və ya icra intizamının pozulduğu aşkar edildiyi gündən neçə müddət keçənədək verilə bilər ?\n11. Əmək haqqının verilməsi işəgötürənin təqsiri üzündən gecikdirildikdə və bu hal fərdi əmək mübahisəsi yaratmayıbsa, hər gecikdirilmiş gün üçün işçiyə əmək haqqının azı neçə faizi məbləğində ödənc verilməlidir ?\nd) tərəflərin qarşılıqlı razılığı ilə müəyyən olunur\ne) qanunvericilikdə nəzərdə tutulmayıb\n12. Pul və digər əmlak tələbləri ilə əlaqədar, həmçinin ziyan vurulmaqla bağlı yaranmış əmək mübahisələrinin həlli üçün işçi, hüququnun pozulduğunu aşkar etdiyi gündən etibarən hansı müddət ərzində məhkəməyə müraciət edə bilər ?\nd) qanunvericilikdə nəzərdə tutulmayıb\ne) tələb edə bilməz\n13. İntizam xətasının törədildiyi gündən neçə müddət keçdikdən sonra işçiyə intizam tənbehi verilə bilməz ?\ne) qanunvericilikdə müddət nəzərdə tutulmayıb\n14. İşçi ilə işəgötürən arasında tam maddi məsuliyyət barədə yazılı müqavilə bağlanmamışdırsa, işçi işəgötürənə vurduğu ziyana görə hansı məbləğinədək maddi məsuliyyət daşıyır ?\na) vurduğu ziyana əsasən\nb) bir illik orta əmək haqqı\nc) üç aylıq orta əmək haqqı\nd) məsuliyyət daşımır\ne) bir aylıq orta əmək haqqı\n15. Bağlanmış kollektiv saziş və ya ona edilmiş əlavələr və dəyişikliklər barədə hansı müddətində ərzində müvafiq icra hakimiyyəti orqanına məlumat üçün göndərilməlidir ?\ne) qanunvericilikdə müddət göstərilməyib\n16. İşəgötürən əmək şəraitinin şərtlərini (bu Məcəllənin 55-ci maddəsində nəzərdə tutulan şərtlərdən başqa) dəyişdirməzdən azı neçə müddət əvvəl işçini yazılı məlumatı və ya əmri (sərəncamı) ilə xəbərdar etməlidir ?\n17. İş yerinin attestasiyanın keçirilməsi müddəti neçə ildə bir dəfədən az olmayaraq, əməyin xarakterinin və şəraitinin dəyişməsindən asılı olaraq müəssisənin özü tərəfindən müəyyən olunur ?\n18. İşəgötürən neçə gündən artıq işləyən bütün işçilərin əmək kitabçasında onların işə qəbul edilməsi barədə müvafiq qeydləri yazmalıdır ?\n19. İşəgötürən bağlanmış əmək müqavilələrini, onlara aparılan dəyişiklikləri, verilmiş əmrləri (sərəncamları, qərarları) neçə il müddətinə saxlamağa borcludur ?\n20. Kollektiv saziş ______ ildən ______ ilədək müddətə bağlanıla bilər ?\nd) 1, 10


Aşıq Əhlimanın 60 illik yubileyi qeyd olunacaq - Report.az\nAşıq Əhlimanın 60 illik yubileyi qeyd olunacaq\n16 Fevral, 2015 20:13\nBakı. 16 fevral. REPORT.AZ/ Bu il martın 9-da Rəşid Behbudov adına Dövlət Mahnı Teatrında Azərbaycan aşıq sənətinin tanınmış simalarından Əhliman Rəhimovun anadan olmasının 60 illik yubileyi qeyd olunacaq.\n"Report"un məlumatına görə, bu barədə Mədəniyyət və Turizm Nazirliyinin mətbuat xidməti məlumat yayıb.\nMədəniyyət və Turizm Nazirliyinin və Azərbaycan Aşıqlar Birliyinin birgə təşkilatçılığı ilə keçiriləcək tədbirə respublikanın görkəmli sənət adamları, elm və ədəbiyyat xadimləri, çalışdığı universitetdəki həmkarları qatılacaq, ustad aşığın sənət dostları, tələbələri, Cənubi Azərbaycandan gəlmiş aşıqlar çıxış edəcək, sözlərinə bəstələnmiş mahnılar səslənəcək.\nQeyd edək ki, Ə.Rəhimov 1955-ci il martın 10-da Ucar rayonunun Bərgüşad kəndində anadan olub. Hazırda vaxtilə təhsil aldığı Mədəniyyət və İncəsənət Universitetində aşıq sənətini elmi əsaslarla tədris edir. 2000-ci ildən bu universitetdə müəllim kimi fəaliyyət göstərən Əhliman Rəhimov 2011-ci ildə sənətşünaslıq üzrə dissertasiya müdafiə edərək fəlsəfə doktoru elmi dərəcəsi qazanıb. Hazırda "Aşıq sənəti" kafedrasının müdiri və Azərbaycan Aşıqlar Birliyi İdarə Heyətinin üzvüdür.\nUstad aşıq kimi böyük el məhəbbəti qazanmış Aşıq Əhlimanın xidmətləri dövlət tərəfindən də layiqincə qiymətləndirilib, 2007-ci ildə Prezident İlham Əliyevin sərəncamı ilə sənətkara "Azərbaycan Respublikasının əməkdar mədəniyyət işçisi" fəxri adı verilib.


“Xudafərin” MMC-nin vəzifəli şəxslərinin məhkəməsi başladı » XalqXeber.Az | Son xeberler Azerbaycan xeberleri\nXalqXeber.Az » Aktual » “Xudafərin” MMC-nin vəzifəli şəxslərinin məhkəməsi başladı\n“Xudafərin” MMC-nin vəzifəli şəxslərinin məhkəməsi başladı\nBakı Ağır Cinayətlər Məhkəməsində dələduzluqda təqsirləndirilən "Xudafərin" MMC-nin vəzifəli şəxsləri - Ramiz Quluzadə, Nicat Məmmədov, Cavid Qurbanov və Emin Gülin cinayət işi üzrə məhkəmənin hazırlıq iclası keçirilib. Hakim Əfqan Hacıyevin sədrliyi ilə keçirilən prosesdə zərərçəkmişlər mülki iddia qaldırdıqlarını bildirib.\nOnlar mülki iddialarını məhkəməyə təqdim ediblər.\nZərərçəkmilərdən biri "AMAY Abdulla" kimi tanınan iş adamı Abdulla Abdullayevə qarşı mülki iddia qaldırdığını qeyd edib. Hakim Ə.Hacıyev isə bildirib ki, A.Abdullayev bu cinayət işinə cəlb edilmədiyinə görə məhkəmənin sözügedən iddiaya baxmağa səlahiyyəti çatmır.\nDaha sonra zərərçəkmiş Şəlalə Mustafayeva vəsatət qaldıraraq, hüquqi şəxs olan "Xudafərin" MMC-ni də ziyanın qaytarılması üçün cinayət məsuliyyətinə cəlb edilməsini tələb edib.\nBundan başqa, zərərçəkmişlərin bir qismi təqsirləndirilən şəxslərin barəsində seçilmiş ev dustaqlığı qətimkan tədbirini həbs qətimkan tədbiri ilə dəyişdirilməsini istəyiblər.\nMəhkəmə zərərçəkmişlərin vəsatətini təmin etməyib. Mülki iddialar isə icraata qəbul edilib.\nMəhkəmə baxışı mayın 11-nə təyin edilib.


Milli Şura birgə mitinqlərə çağırır – Novator.az\nDemokratik Qüvvələrin Milli Şurası birgə ümumxalq mitinqləri keçirmək təşəbbüsü ilə Müsavat Partiyasına və REAL Hərəkatına müraciət edib.\nMüxalifətin bir hissəsinin cəmləşdiyi Milli Şuranın 70-dək üzvü var. 2013-cü ilin iyun ayında yaradılmış quruma tarixçi alim Cəmil Həsənli sədrlik edir. Şuranın fəaliyyətinə rəhbərlik edən Koordinasiya Mərkəzində AXCP sədri Əli Kərimli də yer alır.\nAzadliq.info-nun məlumatına görə, Cəmil Həsənlinin birgə mitinqlər müraciətində deyilir: “Milli Şura Azərbaycan hakimiyyətinin növbədənkənar seçki məzhəkəsi ilə bağlı boykot qərarı verib. Qərarı zəruri edən səbəb ölkədə seçki mühitinin olmaması, mətbuatın susdurulması, siyasi repressiyaların davam etməsi, ölkədə 160 nəfər ətrafında siyasi məhbusların olması, İlham Əliyevin qəfil sərəncamı ilə prezident seçkisinin vaxtının heç bir zərurət olmadan 6 ay önə çəkilməsi və sair məsələlərlə bağlı idi. Milli Şura belə seçki oyununda iştirakı rədd edib, hakimiyyətin seçki məzhəkəsini ifşa edəcəyini, başlandığı andan qeyri-legitim məzmun daşıyan saxta seçkinin nəticələrini tanımayacağını, ölkə konstitusiyası və qanunları çərçivəsində bu saxtakarlığa qarşı mübarizə aparacağın bəyan edib.\nTəqdirəlayiq haldır ki, Müsavat Partiyası, REAL Hərəkatı və bir sıra digər ictimai-siyasi qurum da seçkiyə qatılmamaq və onun nəticələrini tanımamaq haqqında qərarlar verib. Milli Şura mühüm bir siyasi məsələyə münasibətdə müxalifət düşərgəsində yaranmış mövqe yaxınlığını yüksək qiymətləndirir”.\nCəmil Həsənli bildirir ki, Milli Şuranın Koordinasiya Mərkəzi mart ayından başlayaraq saxta seçkiyə qarşı kütləvi aksiyaların keçirilməsin zəruri sayır, birgə ümumxalq mitinqləri keçirmək çağırışı ilə Müsavat Partiyasına və Respublikaçı Alternativ (REAL) Hərəkatına müraciət edir: “Milli Şura belə hesab edir ki, seçkini boykot edən, hakimiyyətin seçki oyununda iştirak etməyən, onun nəticələrini tanımayan bütün siyasi qüvvələrin və ictimai hərəkatların birgə ümumxalq aksiyası xalqın saxta seçki oyununa qarşı müqavimətinin ifadəsində mühüm addım olacaq”.\nMSK növbədənkənar seçkini təyin etdi və planını açıqladı\n11 aprel seçkisinə məsul 18 nəfər\nParlament partiyaları seçkiyə necə gedir?\nPrezident seçkisinin təqvimi\nSeçki həm də Müsavatsız olur\nHələlik 5 iddiaçı var\nMilli Şura beynəlxalq birlikdən nə umur?\nNamizədlik yarışında artım\nSeçkiyə getməyənlərin planı


«2 fevral-Gənclər günü» Suraxanı rayonunda qeyd edilib - FakatAt.Az\n«2 fevral-Gənclər günü» Suraxanı rayonunda qeyd edilib\nTarix : 1 Fev 2016 14:47:19 Kateqoriya : SOSİAL\n“2 fevral-Gənclər günü” ilə əlaqədar Suraxanı rayonunda gənclərlə görüş keçirilmişdir. Görüşdə 200-dən yuxarı gənc iştirak etmişdir.\nSuraxanı rayon İcra Hakimiyyətindən «Fakt-Araşdırma»-ya verilən məlumata görə, görüş iştirakçıları əvvəlcə Heydər Əliyev parkında Ulu Ündərin abidəsini ziyarət edərək önünə gül dəstələri düzmüşlər.\nSonra gənclər Suraxanı rayonu Heydər Əliyev Mərkəzi ilə tanış oldular. Gənclərə məlumat verildi ki, Mərkəzı ziyarətə gələnlər Azərbaycan xalqının Ümumilli Lideri, Ulu Öndər Heydər Əliyevin zəngin irsi ilə tanış olmaq, əyani vəsaitlərdən istifadə etmək imkanı qazanırlar. İndiyədək Heydər Əliyev Mərkəzinin fəaliyyəti ilə 58 mindən yuxarı yerli və xarici ziyarətçi tanış olmuş, Mərkəzin Elektron kitabxanasının xidmətindən 15 mindən artıq istifadəçi faydalanmışdır. Mərkəzdə müxtəlif mərkəzi icra hakimiyyəti orqanları, ali təhsil müəssisələri, elmi institutlar, Azərbaycan Respublikası Milli Məslisinin Hüquq siyasəti və dövlət quruculuğu komitəsi ilə birgə 2009-cu ildən bəri 163-dən yuxarı (2015-ci ildə 19) tədbir keçirilmişdir.\nGənclərlə “Bülbülə” şadlıq sarayında davam etdirilən görüşdə çıxış edən Rayon İcra Hakimiyyətinin başçısı İlqar Abbasov gəncləri “2 fevral-Gənclər günü” münasibəti ilə təbrik edərək qeyd etmişdir ki, bu gün ölkəmizdə möhtərəm Prezidentimiz cənab İlham Əliyevin rəhbərliyi altında çox düşünülmüş və məqsədyönlü gənclər siyasəti aparılır. Bu siyasətin təməlində Azərbaycan xalqının Ümummilli Lideri, Ulu Öndər Heydər Əliyevin tövsiyələri dayanır. 1993-cü ildən başlayaraq bütün sahələrdə olduğu kimi, gənclər siyasəti istiqamətində də çox vacib addımlar atılmışdır. Görülən işlərin nəticəsidir ki, bu gün gənclərimiz böyük nailiyyətlərə imza atırlar, cəmiyyətdə mühüm rol oynayırlar. Gənclərin fəallığı, onların bilikləri bu gün Müstəqil Azərbaycan Respublikasını gücləndirir. Gənclərimizin sorağı Beynəlxalq konfranslarda , dövlət və hökümət qurumlarından, ölkələrarası debatlardan, intellektual bilik yarışlarından gəlir. Azərbaycan Respublikası Prezidenti cənab İlham Əliyev yanvar ayının 29-da Azərbaycan Gənclərinin Birinci Forumunun 20 illiyi münasibəti ilə ölkə gənclərinin bir qrupu ilə görüşmüşdür. Dövlətimizin başçısı öz çıxışında qeyd etmişdir ki, gənclərimiz cəmiyyətimizin fəal üzvləri kimi ölkəmizin güclənməsində əsas rol oynayırlar. Mən gənclərin fəaliyyətini yüksək qiymətləndirirəm. Həm beynəlxalq müstəvidə, həm də ölkə daxilində mən gürürəm ki, bu gün böyüyən gənclər xalqa, dövlətə bağlıdırlar.\nİlqar Abbasov xüsusi vurğulamışdır, Gənclər Siyasətində idmanın inkişaf etdirilməsi və onun kütləviliyinin artırılması mühüm yer tutur. Mötəbər beynəlxalq yarışlarda Azərbaycan bayrağının qaldırılması hər birimizi qürurlandırır və fəxr edirik ki, idmançılarımız beynəlxalq arenalardan qələbələrlə qayıdırlar. Bütün bunlar gənclərdə və bütövlükdə cəmiyyətdə vətənpərvərlik hisslərinin güclənməsinə xidmət göstərir. Bakıda Dünya və Avropa birinciliklərinin keçirilməsi, 2015-ci ildəl Azərbaycanın 1-ci Avropa Oyunlarına ev sahibliyi etməsi ölkəmizin idman şöhrətindən, müxtəlif yarışlardan qazanılan çoxsaylı mükafatlar isə gəncliyə qayğıdan, onlar üçün yaradılmış gözəl şəraitdən xəbər verir. Genişmiqyaslı quruculuq işləri aparılan şəhər və kəndlərimiz gündən-günə abadlaşır, çoxsaylı müasir istehsal sahələri yaradılır, təhsil, səhiyyə obyektləri, idman kompleksləri tikilir, daimi yeni iş yerləri yaradılır. Gələcək nəsillərimiz də vətənpərvər və Vətənə bağlı olmalıdırlar ki, ölkəmiz daha da qüdrətli dövlətə çevrilsin. Rayon rəhbəri çıxışını Azərbaycan xalqının Ümummilli Lideri Heydər Əliyevin sözləri ilə yekunlaşdırdı:“Fəxr edirəm ki, bizim Azərbaycanın gözəl, göyçək, ictedadlı balaları, övladları var. Fəxr edirəm ki, Azərbaycanın gələcəyi bu qədər gözəl təməl əsasında qurulur. Siz bugünkü həyatınızla, təhsilinizlə, öz istedadınızı inkişaf etdirməklə Azərbaycanın gələcəyinin binasını qurursunuz, böyük binanı qurursunuz. Müstəqil Azərbaycanın, daim müstəqillik içində yaşayan Azərbaycanın böyük binasını qurursunuz.”\nTədbirdə çıxış edən Bakı şəhər Gənclər və İdman İdarəsinin rəisi Raqif Abbasov, YAP Gənclər Birliyinin sədri Seymur Orucov qeyd etdilər ki, ölkəmizdə gənclərlə iş sahəsində görülən tədbirlər Azərbaycan gəncliyinin inkişafına təkan vermiş, onların cəmiyyətdə özlərini təsdiq etməsində böyük rol oynamışdır. Azərbaycan gəncləri müstəqil Azərbaycan naminə bütün güclərini toplamalı, vətənin inkişafı üçün səylə çalışmalı, öz siyasətində onlara arxalanan ölkə Prezidentinin etimadını həmişə doğrultmalıdırlar. Görüşdə rayonun ictimai həyatında fəal iştirak etmiş bir qrup rayon gəncinə Rayon İcra Hakimiyyəti başçısının, Bakı şəhər Gənclər və İdman İdarəsinin, YAP Suraxanı rayon təşkilatının Fəxri Fərmanları və hədiyyələri təqdim olunmuşdur. Sonda “Gənclər evi”nin və rayonun mədəniyyət ocaqlarının bədii kollektivləri konsert proqramı ilə çıxış etdi.


“Baxın, qısaqol formada oynadıq, çünki başqası yoxdu” - Nizami Hacıyev\n10 Noyabr 16:29\nFUTBOL xəbərləri 10 Noyabr 16:29\n“İnter”in yarımmüdafiəçisi Nizami Hacıyevin apasport.az saytına müsahibəsi\n- Topaz Premyer Liqasının XII turunda “Qəbələ” (1:1) ilə səfərdə bərabərə qaldınız. Qarşılaşma barədə nə deyə bilərsiniz?\n- Azərbaycanın ən yaxşı komandalarından birinə qarşı çıxış edirdik. “Qəbələ” çox güclü klubdu, yaxşı hücum xəttinə malikdi. Müdafiə və yarımmüdafiəçiləri də yüksək səviyyəli oyunçulardan qurulub. Rəqibi öncədən təhlil etmişdik, çətin olacağını da bilirdik. “İnter”in oyunçusu kimi, nəticədən razıyam.\n- Çempionatda son 3 oyunun hər birində heç-heçə etmisiniz. Bu itkilər sizi narahat etmir?\n- Doğrudu, bunlar itkidi. Amma gəlin razılaşaq ki, belə əhval-ruhiyyədə “Qəbələ” kimi rəqiblə səfərdə heç-heçə ediriksə, bunun özü bir qəhrəmanlıqdı. Özümüzdə güc tapıb meydançaya çıxırıqsa və əlimizdən gələni ediriksə, bu, təqdirəlayiq hal sayılmalıdı.\n- Heç-heçə etdiyiniz 3 oyundan 2-də qələbə qazansaydınız, indi turnir cədvəlində ikinci pillədə idiniz...\n- Razıyam. “Qəbələ”ni məğlub etsəydik, daha yuxarı pillədə yer alardıq. “Neftçi”, “Zirə” və “Qəbələ” ilə oyunlar artıq geridə qalıb. Bunları unutmalıyıq. Qarşıdakı matçlarda xallar qazanıb, liderlərə yaxınlaşmağa çalışacağıq.\n- Ötən həftəiçi komanda daxilində narazılıq baş qaldırmışdı. Maaşlarınızı tələb edirdiniz, hətta məşqə çıxmaqdan da imtina etmişdiniz. Belə vəziyyətdə motivasiya aşağı səviyyədə olmur?\n- Vallah, bu komandada motivasiya deyilən bir şey görmürəm. Bu klubda yeganə olan amil peşəkarlıqdı. Hər şey futbolçuların özlərinə, baş məşqçiyə hörmətindən qaynaqlanır. İnamla yaşayırıq. İnanırıq ki, bu gün-sabah rəhbərlikdən şad xəbər gələcək, bizə yardım əllərini uzadacaqlar.\n- Bir ara rəhbərlikdən heç kimin üzə çıxmamasından şikayətlənirdiniz. Rəhbərlik üzə çıxıb artıq?\n- Deyilənlərə görə, Beynəlxalq Bank bizə sponsorluq edəcək. Danışıqların getdiyini eşitmişik. Amma bunun hansı səviyyədə olmasından xəbərimiz yoxdu.\n- Sentyabrın maaşlarını yeni almısınız. Bəs ötən ayın maaşından bir xəbər varmı?\n- Baş mühasibimizlə bu məsələ ilə bağlı söhbət etmişik. Dedi ki, bu ayın 20-nə qədər oktyabrın maaşını alacağıq. Buna inanırıq. Başqa əlacımız da yoxdu.\n- “İnter”in maliyyə problemi olduğu bir vaxtda medalçılar sırasına iddia etməsi digər komandaların zəif olmalarından xəbər vermir?\n- Mən deməzdim ki, digər komandalar zəifdi, peşəkar deyil. Sadəcə olaraq, bizim komandada oyunçular hadisələrə həm fərdi, həm də kollektiv şəkildə peşəkar yanaşa bilirlər. Komandada indi özünə hörmət etməyən futbolçular olsaydı, “İnter” bu nəticəni göstərə bilməzdi. Bəli, bu gün pulumuz yoxdu. Elə “Qəbələ” ilə matça nəzər yetirin. Baxın, qışda qısaqol formada çıxış etdik, çünki başqası yoxdu. Bir forma ilə artıq ilk yarını başa vururuq. Vallah, çox acınacaqlı durumdayıq. Amma özünə hörmət edən futbolçu meydançaya kiməsə problemini göstərməyə çıxmır. Meydançadan kənarda həm komandanın prezidentinə, həm də digər rəsmilərimizə öz narazılığımı bildirə bilərəm. Bu mənim haqqımdı. Çünki mənə layiqincə qayğı göstərilmir. Amma çıxıb meydançada kiməsə göstərməli deyiləm ki, ay camaat, pul almıram, mənə kömək edin. Meydança daxilində isə mənə yalnız komanda yoldaşlarımın köməyi lazımdı.


Nijni Novqoroddan Şəkiyədək uzanan silsilə cinayətlər – oğul ata, qadın ər qatili oldu\nPolis əməkdaşları öncə Şəki şəhərində anadan olan 53 yaşlı Oruc Şirəliyevin 2013-cü il aprelin 13-də Rusiya Federasiyasının Nijnıy Novqorod şəhərində qətlə yetirilməsi faktının üstünü açıb.\nMüəyyən edilib ki, Oruc Şirəliyevin qətlini onun həyat yoldaşı 43 yaşlı Sevinc Şirəliyeva, oğlu, 21 yaşlı Bürhan Şirəliyev və ailəyə yaxın olan 33 yaşlı Vüsal Mustafayev sifariş verib.\nVüsal Mustafayev ifadəsində bildirib ki, Rusiyada bizneslə məşğul olan Oruc Şirəliyevlə uzun müddət aralarında ədavət olub. O, həm bu ədavətə son qoymaq, həm də Oruc Şirəliyevin var-dövlətini ələ keçirmək üçün onu öldürmək qərarına gəlib.\nRusiyada törədilən qətl\nVüsal Mustafayev bu məqsədlə Orucun həyat yoldaşı Sevinc və oğlu Bürhanla qabaqcadan razılıq da əldə edib. Plana əsasən Oruc Şirəliyev öldürüldükdən sonra onun varidatı aralarında bölünməli imiş. Tərəflər arasında razılıq əldə olunduqdan sonra Vüsal Mustafayev Şəki şəhər sakini, 37 yaşlı İqbal Cumayevə qətli törətmək üçün killer tapmağı tapşırıb. İqbal Cumayev isə həmyerlisi, 35 yaşlı Elçin Məmmədovu taparaq Vüsalla tanış edib.\nBeləliklə, Vüsal Mustafayev Oruc Şirəliyevin qətli üçün Elçin Məmmədova 20 min dollar pul vəd edib. Amma Elçin Məmmədov ələ keçə biləcəyindən qorxaraq qətli Azərbaycanda yox, Rusiya Federasiyasında törədəcəyini bildirib.\nPlana əsasən, Oruc Şirəliyevin oğlu Bürhan Şirəliyev qabaqcadan Nijnıy Novqorod şəhərinə gedərək Elçin Məmmədovu gözləyib. Elçin Məmmədovu qarşılayan Bürhan atasının işə gəlib-getmə marşrutunu və lazım olan bütün məlumatları ona verib. Oruc Şirəliyevi izləyən Elçin 2013-cü il aprelin 13-də onu çoxsaylı bıçaq xəsarətləri ilə qətlə yetirib.\nKriminal avtoritetin planı\nMüəyyən edilib ki, saxlanılan şəxslərin bir hissəsi digər şəxslərlə əlbir olaraq Şəki şəhərində evlərə quldur basqını, Beynəlxalq Bankın bankomat aparatlarını talamağa cəhd və digər bu kimi cinayətlər də həyata keçiriblər.\nOğurluq və quldurluq\nŞəki şəhər sakini Ruslan Rəfiyev dəstə üzvlərinə bildirib ki, tanışı Xanlar Hüseynovun evində 200 min dollar pul və külli miqdarda qızıl var. Vüsal Mustafayev tanışı, 31 yaşlı Kamran Qafarovu da dəstəyə cəlb edərək gecə saatlarında Xanlar Hüseynovun evinə gəliblər. Onlar başlarına maska keçirib evə girmək istədikdə həyətdə ev sahibi ilə qarşılaşıblar. Bu zaman elektroşok və gözyaşardıcı qaz balonundan istifadə etməklə Xanlar Hüseynova zor tətbiq ediblər. Onun əl-qolunu yapışqan lentlə bağlayan quldurlar evi axtararaq 1400 dollar və 3600 manat pul tapıb aradan çıxıblar.\nQeyd edək ki, dəstə üzvləri saxlanılarkən hər birinin üstündə narkotik maddə olan heroin də aşkarlanıb. Əməliyyat axtarış tədbirlərini davam etdirən polis əməkdaşları xeyli müddətdir ki, Şəki şəhərində narkotik maddələrin satışı ilə məşğul olan şəxsləri də saxlayıb. Əvvəllər də narkotik maddə satdığı üçün dəfələrlə məhkum olunan 44 yaşlı İlqar Teymurov və əlbir olduğu 44 yaşlı Loğman Abdullayev narkotik maddə satarkən cinayət başındaca tutulublar.\n9 maddəli cinayət işi\nTəqsirləndirilən şəxslər Cinayət Məcəlləsinin 120.2.1-ci (bir qrup şəxs, qabaqcadan əlbir olan bir qrup şəxs, mütəşəkkil dəstə və ya cinayətkar birlik (təşkilat) tərəfindən adam öldürmə), 120.2.5-ci (tamah məqsədi ilə və ya sifarişlə, habelə zərərçəkmiş şəxsin orqanlarından və ya toxumalarından istifadə etmək məqsədi ilə adam öldürmə), 29, 177.3.1-ci (mütəşəkkil dəstə tərəfindən oğurluğu cəhd), 29, 177.3.2-ci (külli miqdarda ziyan vurmaqla oğurluğa cəhd), 181.3.1-ci (mütəşəkkil dəstə tərəfindən quldurluq törətmək), 181.3.2-ci (külli miqdarda əmlak əldə etmək məqsədi ilə quldurluq törətmək), 217.1-ci (təşkilatlara və ya ayrı-ayrı şəxslərə basqın etmək məqsədilə sabit silahlı qruplar (bandalar) təşkil etmə, belə qruplara (bandalara) rəhbərlik etmə), 228.3-cü (qanunsuz olaraq odlu silah, onun komplekt hissələrini, döyüş sursatı, partlayıcı maddələr və qurğular əldə etmə, başqasına vermə, satma, saxlama, daşıma və gəzdirmə), 234.1-ci (satış məqsədi olmadan qanunsuz olaraq narkotik vasitələri və ya psixotrop maddələri şəxsi istehlak miqdarından artıq miqdarda əldə etmə və ya saxlama) maddələri ilə ittiham edilib.\nTəqsirləndirilən şəxslərin barəsində olan cinayət işi üzrə materiallar baxılması üçün Şəki Ağır Cinayətlər Məhkəməsinə göndərilib. Cinayət işi üzrə istintaq hərəkətləri aparan hakim heyəti sonda hökm elan edib.\nMəhkəmənin hökmü ilə Vüsal Mustafayev ömürlük, Sevinc Şirəliyeva 15 il, İqbal Cumayev 15 il, Elçin Məmmədov 14 il, Bürhan Şirəliyev 15 il, Ruslan Rəfiyev 8 il 6 ay, Mikayıl Mustafayev 10 il 6 ay, Rüfət Hüseynəliyev 10 il 6 ay, Kamran Qafarov 12 il 6 ay, Rüfət Nurəliyev 2 il müddətinə azadlıqdan məhrum edilib.


Peyğəmbər (s) barəsində "Xatəmun-nəbiyyin" ifadəsi\nSual : Nə üçün Peyğəmbər (s) "Xatəmun-nəbiyyin" adlandırılıb?\nİmam Əliyə (ə) görə Həzrət peyğəmbərin (s) peyğəmbərliyinin xeyir-bərəkəti\nSual : İmam Əli (ə) Peyğəmbərin (s) besətindən qaynaqlanan xeyir-bərəkəti necə bəyan edir?\nSual : Tövrat və İncildə (Bibliyanın hissələri) Məhəmməd Peyğəmbərlə (s) əlaqədar nişanələrə necə əsaslanmaq olar?\nSual : “Peyğəmbər (s) və möminlərə Allahın tövbəsi” dedikdə, nə nəzərdə tutulur?\nSual : Görəsən, günahların müxtəlifliyinə görə tövbə etməyin yolları da fərqli olmalıdırmı?\nQurani-Kərimdə peyğəmbərin evinə məxsus hökmlər\nSual : Qurani-Kərimdə mömin insanlara peyğəmbərin qadınları ilə necə davranmaq tövsiyə olunur?\n"Lisani-sidq" və onun nəticələri\nSual : "Lisani sidq" nədir?\nSual : “Maidə” surəsinin 3-cü ayəsi Həzrət Əlinin (əleyhis-salam) vilayəti ilə əlaqədar nazil olubmu?\nİnfaq edərkən riyakarlıq\nSual : Riyakarcasına infaq edən şəxslərə Quranın münasibəti necədir?\nSual : Ruzinin Allahdan gəlməsinə inanmaq işi kənara qoymaq demək deyil?\nSual : İslam dini, əmanəti qorumaq və ədalətin icra olunmasını necə dəyərləndirir?\nSual : Quranda İlahi peyğəmbərlərin etibar və əmanətdarlığını necə bəyan olunub?\nSual : Allah-taalaya məxsus elmlər hansılardır?\nİlahi elmin əhatəli olması\nSual : Allahın bütün məxluqlardan xəbərdar olmasını necə anlamaq olar?\nSual : İnsanın mənəvi tərbiyəsində örnəyin nə kimi rolu var?\nSual : Allahın sonsuz və tükənməz elmini necə anlamaq olar?\nİlahi övliyaların elmi\nSual : İlahi övliyaların qeyb elmini bilməsi mümkündürmü?\n“Əmr bil-məruf və nəhy ənil-münkər”-in əhəmiyyəti\nSual : “İslamda yaxşı işlərə dəvət və pis işlərdən çəkindirmə” hansı hüdudları əhatə edir?\nİslamda sileyi-rəhmin əhəmiyyəti\nSual : İslamda sileyi-rəhmə nə dərəcədə əhəmiyyət verilir?\n"Nəcva" nə deməkdir və onun haramlığı\nSual : İslam dinində hər pıçıltı ilə danışmaq haramdırmı?\nSual : Cəmiyyətdəki geyim növlərinə islamın münasibəti necədir?\nSual : Səfərə çıxmaq və səyahət etməyin faydası nədir?\nBaşqasının evinə icazəsiz daxil olmaq\nSual : Başqasının evinə icazəsiz daxil olmaq olarmı?\nSual : Kimlərin dostluq əlaqələri əbədi deyil?


15 May 2018 07:04 | 1 959\nSon zamanlar yanlış qidalanma, ərzaq məhsullarının keyfiyyətinin aşağı olması öd xəstəliklərinin sayının artmasına səbəb olub. Medicina.az bildirir ki, hər dəfə qidalanma zamanı öd kisəsi yığılaraq möhtəviyyatını onikibarmaq bağırsağa ifraz edir və nəticədə yağların həzmi baş verir. Öd kisəsi, öd yolları və sfinkteri əzələlərinin normal yığılması və tonusu pozulanda öd durğunluğu yaranır.\nQida qəbulları arasında fasilələr nə qədər uzun olarsa, bir o qədər öd durğunluğu formalaşır. Bununla da çöküntü, öd daşı yarana bilər. Çöküntü nəzarətdə saxlanılmazsa, öd daşına çevrilə bilər. Biz xəstələrə öd durğunluğunu, çöküntünü aradan qaldıran dərmanlar təyin edirik", - deyə Cəfərova vurğulayıb.


“Bakcell” “Bakutel -2019” sərgisində: ən üstün şəbəkə və müştəri təcrübəsi - FOTO\n4 Dek. 2019 15:22\n“Bakcell” şirkəti 25-ci Yubiley Azərbaycan Beynəlxalq Telekommunikasiya,\nŞirkət öz ənənəsinə sadiq qalaraq, bu il də öz stendində Azərbaycanın ən böyük mobil şəbəkəsini və ən sürətli mobil internet xidmətini, özünün son nailiyyətlərini, məhsul və xidmətlərini nümayiş etdirir, həmçinin, bir sıra əyləncəli tədbirlər, maraqlı oyunlar və müsabiqələr təşkil edir.\n“Bakutel-2019” sərgisində quraşdırılmış “Bakcell” stendinin qonaqları ölkədə ən geniş əhatə dairəsinə malik olan, tanınmış OOKLA şirkəti tərəfindən sınaqdan keçirilərək ardıcıl olaraq 3 dəfə Azərbaycanın ən sürətli mobil şəbəkəsi adına layiq görülmüş “Bakcell” şəbəkəsinin imkanları ilə tanış olmaq fürsəti qazanacaqlar.\nBu gün 8000-dən artıq baza stansiyası vasitəsilə “Bakcell” şəbəkəsi əhalinin 99%-ni, ölkə ərazisinin isə 93%-ni (işğal olunmuş ərazilər istisna olmaqla) əhatə edir. Şirkət əhatə dairəsi və trafik buraxma qabiliyyəti baxımdan ölkənin ən geniş və sürətli 4G şəbəkəsinə malikdir.\n“Bakcell” stendində, həmçinin, ideyaların, mobil tətbiqlərin və texnologiyaların pilot variantından istifadəyə tam hazır məhsul variantınadək çatdırılmasında gənc yerli developerlərə kömək edən “AppLab” proqramı və bu proqram çərçivəsində startaplar tərəfindən yaradılmış 2 layihə təqdim edilir. Buradakı “ToWaves” ortaq maraq və oxşar fikirləri olan insanları bir araya gətirən şəbəkədir. “Bon.az” isə istifadəçilərin onlayn alış-verişdən “cashback” əldə etməsi üçün yaradılan sistemdir.\n“Bakcell” şirkətinin “Bakutel-2019” stendinin ziyarətçiləri sərgidən əyləncəsiz ayrılmayacaqlar. Onlar “Ulduzum” loyallıq tərəfindən təşkil edilmiş oyunda iştirak edib şənlənməyə, hədiyyələr qazanmağa və “Bakcell” şirkətinin bu maraqlı loyallıq proqramı barədə məlumatlanmağa dəvət olunacaqlar.\nMehriban və əyləncə dolu bir mühitdə ölkənin ən üstün şəbəkə və müştəri təcrübəsi barədə məlumat alıb unudulmaz təəssüratlar əldə etmək üçün “Bakcell” şirkəti “Bakutel-2019” sərgisinin bütün ziyarətçilərini öz sərgi stendinə dəvət edir.


Azeri Student şirkətinin yeni tərəfdaşı BDO və tələbələrimiz üçün iş imkanları | AzeriStudent\nAzeri Student şirkətinin yeni tərəfdaşı BDO və tələbələrimiz üçün iş imkanları\nAzeri Student xaricdə təhsil şirkəti olaraq uğurlu karyeranın təməlinin dəstəklənən təhsildə olduğunu bilirik. Buna baxmayaraq tələbələrimizin sadəcə təhsil həyatını deyil, gələcək iş imkanlarını düşünərək onlar üçün karyera imkanları yaratmağa çalışırıq. Məhz buna görə də şirkətimiz BDO müstəqil şirkətlər şəbəkəsinin Azərbaycanda ilk və yeganə rəsmi üzvü BDO ilə tərəfdaşlığa imza atıb.\nBDO Azərbaycan MMC dünyada 5-ci ən böyük auditor qrupudur. Şirkət dünyanın 135 ölkəsində 1,118 ofisində çalışan 49,000 əməkdaşı birləşdirən bir şəbəkədir. Şirkətin müştəriləri arasında ən qabaqcıl beynəlxalq və yerli şirkətlər, dövlət qurumları və qeyri-kommersiya təşkilatları yer alır.\nBDO-nun hesabatları dünya investorları, o cümlədən London, Nyu-York, Frankfurt, Tokio və Şanxay Fond Birjalarının iştirakçıları üçün keyfiyyətə əminlik deməkdir. Bu qurumun hesabatlar iri banklar və bütün beynəlxalq maliyyə qurumları (EBRD, IFC, Dünya Bankı) tərəfindən qəbul edilir. BDO-nun fəaliyyəti sadəcə auditlə yekunlaşmır. BDO-nun üzv firmaları audit, mühasibat uçotu, korporativ maliyyə, İslam maliyyəsi, qiymətləndirmə, korporativ idarəetmə sistemləri, biznes konsaltinq və başqa sahələrdə peşəkar xidmət göstərir.\nBəs siz necə belə bir nüfuza malik şirkətdə çalışmaq istərdinizmi?\nBDO xaricdə təhsil alaraq məzun olmuş Azeri Student tələbələrinə karyera perspektivləri quraraq sabit bir platforma təqdim etməyi sosial öhdəlik olaraq görür. Gənc istedadlar üzərində çalışmaq, bilik əldə etmək üçün möhkəm zəmin yaratmaq və bununla da şirkətin rəqabət qabiliyyətini gücləndirmək istəyir.\nSiz burada çalışmaqla yalnız ölkəmizdə deyil, beynəlxalq səviyyədə də öz karyera perspektivlərinizi yüksəldəcəksiniz. BDO-da işçinin əməyinin onun qabiliyyət və bacarıqlarına, nailiyyətlərinə, peşəkarlıq səviyyəsinə uyğun qiymətləndirilməsinə diqqət edilir. Burada müvafiq motivasiya sistemləri tətbiq olunur. Karyeranın planlaşdırılması, korporativ münasibətlərin inkişafı, innovativ fəaliyyətin dəstəklənməsi istiqamətində addımlar atılır. Hər kəsə bərabər imkanlar mühiti yaradılır. Sizə uyğun vakansiyalarla tanış olmaq üçün https://www.bdo.az/en-gb/home linkinə keçid edə bilərsiniz.


MG 42 — Vikipediya\nMaschinengewehr (Pulemyot) — Almaniya istehsalı pulemyot. 1942-ci ildə istehsal edilmişdir. Müharibə tarixçilərinin əksəriyyətinə görə ən yaxşı silah dizaynlarından biridir. 7.92 mm-lik güllələrdən istifadə edirdi. Atış sürəti baxımından bir yüngül pulemyotun əldə edə biləcəyi ən yüksək sürətə (1200 mərmi/dəqiqə və ya 1800 mərmi/dəqiqə) çatmışdır. Etibarlılıq, davamlılıq, dəqiqlik və istifadə rahatlığının bir yerdə olduğu nadir silahlar arasındadır. İkinci dünya müharibəsi dövründə 400.000-dən artıq MG 42 istehsal edilmişdir. Düşmən əsgərləri bunu “Hitlerin mişarı” adlandırırdılar. Bugünkü M60 modelləri bu pulemyot əsas nümunə götürülərək istehsal edilmişdir. Pulemyot paslanmayan poladdan hazırlanmışdır. Su, palçıq və torpaqdan təsirlənmirdi.\nMG 42/MG 3-ün Roller sistemi\nAlmanların əlindəki MG 34-lər istehsalının çətinliyi və atəş sürətinin aşağı olması səbəbindən ehtiyacı ödəmədi və bunun üçün MG 42-lərin dizaynına başlanıldı. Ümumiyyətlə, dizaynları MG34 ilə eynidır, lakin sürtüşdürmə dizaynı Edward Stecke (Edrld Shiteke) aiddir. MG 42 pulemyotunun dizaynı “nə qədər çox güllə atsa, düşmənləri vurma şansı daha yüksək olar” nəzəriyyəsinə görə hazırlanmışdır.\nKonstruktoru Dr. Qrunov, istehsal miqdarı 400.000 ədəddən çox, uzunluğu 1.220 mm, lülə uzunluğu 533 mm, hündürlüyü 2,20 m, sursatı 7.92 x 57 mm, kalibri 7,92mm, atış sürəti 1200 mərmi/dəqiqə, effektiv mənzili 1.000 m olmuşdur.\nYüksək atəş sürəti sayəsində böyük düşmən dəstələrini sabit saxlamağı bacarırdi. Bipod ilə 11.57 kq ağırlığı sayəusjy 2 nəfərlik ekipaj tərəfindən daşınıb istifadəsi edilməsi mümkün olan yüngül pulemyot, 20.5 kq-lıq tripod konfiqurasiya sayəsində isə 3 nəfərlik bir qrup ilə daşınan və istifadə edilən ağır pulemyota çevrilirdi. Uzaqdan və ya periskopla atəşlənə bilər. 3 ilə 7 saniyəyə lüləsi, 25-30 saniyə arasında lülə və kilid yığımı dəyişdirilə bilər. Müharibədə müttəfiq əsgərləri MG-42 mövqelərinə hücum etmək üçün lülələrin dəyişdirilməsi anlarını gözləyirdilər.\nBu gün Türkiyə Silahlı Qüvvələri tərəfindən istifadə edilən Rheinmetall MG3-lər bu pulemyotun 7.62 mm-lik NATO güllələrindən istifadə edən versiyasıdır.\nMənbə — "https://az.wikipedia.org/w/index.php?title=MG_42&oldid=6004875"


Cənub Qaz Dəhlizinin Avropanın enerji təhlükəsizliyi üçün əhəmiyyəti çox vacibdir və bu, gələcəkdə daha da artacaq - Maroş Şefçoviç\nMilli.Az Trend-ə istinadən bildirir ki, bunu Avropa Komissiyasının enerji birliyi üzrə vitse-prezidenti Maroş Şefçoviç Bakıda, Heydər Əliyev Mərkəzində Cənub Qaz Dəhlizi Məşvərət Şurası çərçivəsində nazirlərin dördüncü toplantısında çıxışı zamanı deyib.\nBeləliklə, biznes və enerji sektorunun ümumi ab-havası və dinamikası tamamilə yeni bir quruluşa malik idi və mən deyərdim ki, görünməmiş çağırışlar var idi və layihənin cədvəl üzrə vaxtında icrası faktı sıx əməkdaşlığı, yaxşı anlaşma və problemlərin vaxtında həllini çox yaxşı sübuta yetirir. Buna görə də, cənab Prezident, bizi bir daha gözəl Bakı şəhərində qəbul etdiyiniz üçün Sizə təşəkkürümü bildirmək istəyirəm. Həmçinin mən energetika naziri Pərviz Şahbazova və onun sələfi, bizimlə uzun illər yaxından çalışmış, layihəyə sadiqliyi ilə bağlı bizim çoxlu müsbət xatirələrimiz olan, yaxın dostumuz kimi daim qəlbimizdə yaşayan Natiq Əliyevə minnətdarlığımı bildirirəm. Həmçinin Avropa Komissiyası adından Avropa İttifaqı və Azərbaycan arasında ikitərəfli münasibətlərdə müsbət ab-havanın və yeni dinamizmin olduğunu təqdirəlayiq hesab edirəm. Bizim ötən il çox intensiv əməkdaşlığımız olub. Siz Brüsselə iki dəfə səfər etdiniz, hərtərəfli çərçivə sazişi üzərində intensiv iş bərpa olundu və həmçinin keçən həftə xarici işlər naziri və Avropa İttifaqının xarici siyasət və təhlükəsizlik üzrə ali nümayəndəsi səviyyəsində çox uğurlu əməkdaşlıq şurası keçirildi. Beləliklə, hesab edirəm ki, bu yeni əməkdaşlıq formatı bizə məxsusi olaraq, lakin, eyni zamanda, çox mühüm olan bu layihə üzrə təkcə enerji sahəsində əməkdaşlıq etmək yox, həmçinin digər siyasi və iqtisadi əməkdaşlıq formalarını müəyyən etmək üçün bu layihədən necə kənara çıxmaq yollarını göstərəcək. Cənab Prezident, Siz layihənin bütün əsas seqmentləri üzrə - istər "Şahdəniz-2" yatağının işlənilməsi, Cənubi Qafqaz Boru Kəmərinin genişlənməsi, istərsə də Trans-Anadolu kəməri və Trans-Adriatik boru kəməri üzrə bizim layihə boyunca üzləşdiyimiz bütün çağırışlara baxmayaraq, aparılan işlər barədə bizə çox yaxşı təsir bağışlamış işlərin gedişatını olduqca ətraflı təsvir etdiniz. Mən sizinlə 100 faiz razıyam ki, bu gözəl ab-hava və regional əməkdaşlıq olmasaydı buna nail olmaq mümkün olmazdı. Buna görə də mən layihədə iştirak edən bütün ölkələrin nümayəndələrinə, eyni zamanda, bu layihə çərçivəsində yerlərdə işləri təhvil verən şirkətlərin baş icraçı direktorlarına və nümayəndələrinə təşəkkürümü bildirirəm".\n16 Yanvar 17:52 22 674 Votsapda yayılan səs yazısı ilə bağlı - Rəsmi açıqlama\n16 Yanvar 18:11 20 387 Azərbaycandan keçəcək siklonla bağlı AMEA-dan şərh\n12:48 18 397 Bakıda sulu qar yağır, Günəşli yatağında dalğanın hündürlüyü 5,3 metrə çatıb - YENİLƏNİB\n16 Yanvar 20:29 10 800 Afaq Aslan məşhur həkimə sevgi etiraf etdi - Qəbuluna çiçəklə getdi - VİDEO\n10:51 10 356 Vəzifəsi artan Zaur efirdə olduğunu unutdu - Aparıcıdan QALMAQALLI ADDIM - FOTO\n16 Yanvar 18:14 8 713 Məşhur xanım aparıcının internetdə çılpaq FOTOları yayıldı\n16 Yanvar 21:44 7 621 Azərbaycanda gəlin yataqda başqa KİŞİ İLƏ YAXALANDI\n16 Yanvar 14:11 39 127 Yanvarın 17 və 18-də məktəblərdə dərs olmayacaq - ƏMR VERİLDİ\n15 Yanvar 19:54 33 816 Azərbaycanda ifrat təhlükəli hidrometeoroloji hadisə gözlənilir - XƏBƏRDARLIQ\n16 Yanvar 14:26 29 325 Qar yağacaq, şaxta olacaq, güclü külək əsəcək - XƏBƏRDARLIQ\n15 Yanvar 12:49 24 408 Bakıya ilk qar BU TARİXDƏ yağa bilər\n14 Yanvar 20:19 22 104 Tələbə ATV-nin efirinə "kalqotka"da çıxdı - Sənə şalvar almaq istədim - VİDEO